Φιλοζωική Ομοσπονδία: "Όλα τα κόμματα πλην ΚΚΕ και ορισμένων βουλευτών ψήφισαν το αδιανόητο και ασύλληπτο" - Κατιούσα\nΑρχική/Κοινωνία/Περιβάλλον/Φιλοζωική Ομοσπονδία: “Όλα τα κόμματα…\nΦιλοζωική Ομοσπονδία: “Όλα τα κόμματα πλην ΚΚΕ και ορισμένων βουλευτών ψήφισαν το αδιανόητο και ασύλληπτο”\nΤα μεγάλα και πανίσχυρα συμφέροντα που επιθυμούν την καταστρατήγηση της όποιας προστασίας των ζώων και που ομνύουν στην ανυπαρξία μέτρων για μια στοιχειώδη έστω προστασία τους επικράτησαν της αριστερής, οικολογικής ή της εν γένει φιλοζωικής συνείδησης στη ψήφο κομμάτων και βουλευτών. Κι αυτό θα τους ακολουθεί για πάντα στη δική μας συνείδηση.\nΑνοιχτή επιστολή για το όνειδος του Εθνικού Κοινοβουλίου, όπως χαρακτηρίζει τη μη ψήφιση του επίμαχου άρθρου για τη Συνταγματική προστασία των ζώων, εξέδωσε η Πανελλήνια Φιλοζωική Περιβαλλοντική Ομοσπονδία, όπου σημειώνει τις ευθύνες της κυβέρνησης με τις “οικολογικές ευαισθησίες” και την περισσή υποκρισία.\nΤο όνειδος του Εθνικού Κοινοβουλίου.\nΌλα τα κόμματα της Βουλής πλην του ΚΚΕ και ορισμένων βουλευτών κομμάτων και ανεξαρτήτων βουλευτών ψήφισαν το αδιανόητο και ασύλληπτο.\nΤην μη προστασία των ζώων και την μη ευημερία τους μέσα από το θεμελιώδες νομοθέτημα του Συντάγματος.\nΗ αποχή και το «παρών» ορισμένων κομμάτων και βουλευτών βεβαίως και υπολογίζεται ως άρνηση της προστασίας των ζώων και ουδόλως τους διαφοροποιεί.\nΗ ευθύνη όμως του ΣΥΡΙΖΑ, των βουλευτών και υπουργών του που καταψήφισαν ή ψήφισαν παρών είναι πολύ μεγαλύτερη γιατί ο ΣΥΡΙΖΑ κυβερνά και η κυβέρνηση ΣΥΡΙΖΑ το απέρριψε, ενώ είχε υποχρέωση να ταυτιστεί με την πρόοδο και τα πολιτιστικά και ανθρωπιστικά ιδεώδη.\nΠρόδωσε έτσι τη συλλογική συνείδηση των χιλιάδων πολιτών που μάχονται κάθε μέρα στους δρόμους για την προστασία αυτών των ανήμπορων πλασμάτων.\nΠρόδωσε την ανθρωπιστική συνείδηση, την ενσυναίσθηση και την αλληλέγγυα στάση απέναντι σε πλάσματα που υφίστανται καθημερινά και με τον πιο βάναυσο τρόπο την ανθρώπινη βία.\nΚι αυτό πέρα από τη θλίψη και την απογοήτευση που μας δημιουργεί δεν θα μείνει αναπάντητο από την πολυάριθμη φιλοζωική κοινότητα.\nΤα περί «αγωνίας» – ορισμένων βουλευτών του ΣΥΡΙΖΑ και βεβαίως των Οικολόγων Πράσινων για την προστασία του περιβάλλοντος που δήθεν θα κινδύνευε μέσω της διάταξης 24 Α, αν αυτή ψηφιζόταν – είναι αστειότητες και κρύβουν την έλλειψη πολιτικής βούλησης από το κυβερνών κόμμα και κυρίως τη συναλλαγή και την εξυπηρέτηση συμφερόντων και κυκλωμάτων γύρω από τα ζώα, που τα κακοποιούν και τα βασανίζουν καταργώντας στην πράξη κάθε προστασία τους και βεβαίως είχαν στόχο την αλίευση ψήφων ενόψει εκλογών.\nΗ ωμή, στυγνή όσο και αποκαλυπτική ανακοίνωση της Κυνηγετικής Ομοσπονδίας Ελλάδας με τον πιο κατηγορηματικό τρόπο επιβεβαιώνει τα παραπάνω.\nH Κυνηγετική Συνομοσπονδία Ελλάδας ευχαριστεί τους βουλευτές που απέτρεψαν την προστασία των ζώων μέσω του Συντάγματος\nΑλήθεια, κύριοι του ΣΥΡΙΖΑ, που επαίρεστε για το ηθικό σας πλεονέκτημα, ως άνθρωποι και ως πολιτικοί, δεν αισχύνεστε που συμπράξατε στα όσα ωμά αποκαλύπτει η ανακοίνωση αυτή αντί να προστατεύσετε την κακομεταχείριση της ίδιας της ζωής; Αλλά ας αποδομήσουμε την «έγνοιά τους» για την προστασία του περιβάλλοντος και των δασών.\n1.Την εισήγηση για το 24Α εκ μέρους της κυβέρνησης έκανε ο συνταγματολόγος Γ. Κατρούγκαλος, που είχε και τη γενικότερη ευθύνη της αναθεωρητικής διαδικασίας και αρκούντως επιχειρηματολόγησε στην αρμόδια επιτροπή της Βουλής, ψήφισε δε ΝΑΙ. Δεν γνώριζε άραγε το ρίσκο της πρότασης της κυβέρνησης, αν όντως αυτό υπήρχε;\n2.Ο πρωθυπουργός και αρχηγός του κόμματος, Αλέξης Τσίπρας, έδωσε θετική ψήφο στην προστασία των ζώων μέσα από το άρθρο 24Α. Δεν γνώριζε άραγε το κόστος της θετικής αυτής ψήφου και τα δεινά που θα επέρχονταν;\nΗ θετική του ψήφος βέβαια ήταν άνευ αντικρίσματος γιατί όντας ο επικεφαλής της κυβέρνησης θα μπορούσε, αν πραγματικά το πίστευε, να πείσει το κόμμα του να το ψηφίσει.\n3.Ο πρόεδρος της Βουλής Νίκος, Βούτσης, και οι συνολικά 61 βουλευτές ΣΥΡΙΖΑ, που το ψήφισαν, ενδιαφέρονται άραγε λιγότερο από τους «θεματοφύλακες» της προστασίας του περιβάλλοντος (Οικολόγοι Πράσινοι) ή είναι πολιτικά ανώριμοι και δεν διείδαν τον κίνδυνο;\nΕυτυχώς που οι προστάτες των δασών Γ. Τσιρώνης και ο Γ. Δημαράς είχαν την πολιτική διορατικότητα και έσωσαν τα δάση μας από την καταστροφή!\n4.Η Νέα Δημοκρατία ,της οποίας όλοι δυστυχώς οι βουλευτές επίσης καταψήφισαν τη διάταξη, και έχουν τεράστιες ευθύνες γι’ αυτό, δεν θα έπρεπε να την υπερψηφίσει πονηρά σκεπτόμενη, ώστε να ανοίξει το άρθρο 24 που διακαώς επιθυμούσε να ανοίξει;\n5.Ο ΣΥΡΙΖΑ και οι Οικολόγοι Πράσινοι πάσχουν από το σύνδρομο της επιλεκτικής προστασίας του περιβάλλοντος καθότι επί της θητείας τους στο αντίστοιχο υπουργείο έλαβαν αποφάσεις καταστροφικές για τη χλωρίδα και την πανίδα.\n6.Ολοι αυτοί που διέβλεπαν τον κίνδυνο της έμμεσης αναθεώρησης του άρθρου 24 γιατί έναν μήνα τώρα και πλέον δεν προσπάθησαν να πείσουν τους αρμόδιους να καθοριστεί άλλο άρθρο, ώστε και τα δάση να προστατεύσουν και τα ζώα;\nΗ δημόσια επίσημη ανακοίνωση των μοιραίων για τη φύση και τα ζώα, Οικολόγων Πράσινων, μόλις την προηγούμενη της ψηφοφορίας ημέρα ήταν δόλια, σκόπιμη και ύπουλη και αυτό φυσικά ουδόλως μας ξαφνιάζει.\nΤι ψήφισε το κάθε κόμμα και ο κάθε βουλευτής\nΠοιοι είναι οι 84 βουλευτές του ΣΥ.ΡΙΖ.Α. που ψήφισαν ΚΑΤΑ της προστασίας των ζώων μέσω Συντάγματος\nΌλοι βουλευτές του Κ.Κ.Ε. ψήφισαν ΥΠΕΡ της προστασίας των ζώων μέσω Συντάγματος\nΠοιοι βουλευτές της ΔΗ.ΣΥ. (ΠΑ.ΣΟ.Κ. – ΔΗΜ.ΑΡ.) ΔΕΝ ψήφισαν για την προστασία των ζώων μέσω Συντάγματος\nΠοιοι ανεξάρτητοι βουλευτές ψήφισαν ΥΠΕΡ ή ΚΑΤΑ της προστασίας των ζώων μέσω Συντάγματος\nΟι νεοναζί βουλευτές της Χρυσής Αυγής που παριστάνουν τους φιλόζωους ψήφισαν ΚΑΤΑ της προστασίας των ζώων μέσω Συντάγματος\nΟ Π. Καμένος και Α. Φωκάς από τους ΑΝΕΛ απείχαν, όπως και ο ανεξάρτητος βουλευτής Σ. Παναγούλης.\nΠαρατηρούμε ότι υπουργοί που έχουν άμεση σχέση και εμπλοκή με τα θέματα της προστασίας των ζώων ψήφισαν ΟΧΙ.\nΗ αποχή υπενθυμίζουμε, ότι είναι ένα συγκαλυμμένο ΟΧΙ.\nΟ υπουργός Παιδείας K. Γαβρόγλου είπε ένα ηχηρό ΟΧΙ. Πως να περιμένει κανείς να αλλάξει κάτι σε αυτή τη χώρα, όταν ο υπουργός της Παιδείας αρνείται το αυτονόητο, δηλαδή την προστασία των ζώων!\nΟι αρμόδιοι για την προστασία των ζώων, δύο υπουργοί Αγροτικής Ανάπτυξης και Τροφίμων, ο Σ. Αραχωβίτης και η Ολ. Τελιγιορίδου, είπαν ένα εκκωφαντικό ΟΧΙ. Θλίψη και οργή για τη στάση τους.\nΗ υπουργός Προστασίας του Πολίτη, Ολ. Γεροβασίλη, της οποίας το υπουργείο εμπλέκεται άμεσα στις υποθέσεις κακοποιήσης των ζώων, είπε επίσης ένα βροντερό ΟΧΙ.\nΟι υπουργοί Περιβάλλοντος και Ενέργειας, ο Γ. Σταθάκης και ο Σ. Φάμελλος, – με τον δεύτερο μάλιστα να πρωτοστατεί κατά της ψήφισης της διάταξης – είπαν ομοίως ένα θλιβερό ΟΧΙ.\nΑπό τον ΣΥΡΙΖΑ μόνο 61 βουλευτές ψήφισαν ΝΑΙ. Όμως είναι άξιο παρατήρησης – και χαρακτηριστικό της έντονης πίεσης που τους ασκήθηκε από τα κυκλώματα τα οποία λυμαίνονται και κακοποιούν τα ζώα – ότι κάποιοι βουλευτές καταψήφισαν την ίδια τους την πρόταση π.χ. Πάνος Σκουρλέτης, Αναστασία Γκαρά, Τασία Χριστοδουλοπούλου, Χαρά Καφαντάρη, Γιάννης Δέδες, Γιάννης Γκιόλας κ.ά.\nΑυτοί που ψήφισαν ΝΑΙ είναι οι εξής:\nΤσίπρας, Βούτσης, Φίλης, Κασιμάτη, Κουρουμπλής, Γιαννακίδης, Πάλλης, Βαγενά, Τζαμακλής, Αυλωνίτου, Καββαδία, Σκουρολιάκος, Πάντζας, Βερναρδάκης, Βαρεμένος,Ψυχογιός, Θελερίτη, Σταμπουλή, Σαρακιώτης, Βέττας, Βαγιωνάκη\nΔριτσέλη, Ιγγλέζη, Τόσκας, Κυρίτσης, Μπαλωμενάκης, Τριανταφυλλίδης, Ουρσουζίδης, Αντωνίου, Γεωργοπούλου, Μπαλαούρα, Λιβανίου, Τριανταφύλλου, Μπαλάφας, Τσακαλώτος, Λάππας, Κατσαβριά, Παυλίδης, Παραστρατίδης,Σταματάκη, Τζάκρη, Σηφάκης,\nΣκούφα, Δουζίνας, Καρακώστα, Μπάρκας, Κωνσταντινέας, Θραψανιώτης, Καραγιαννίδης, Γάκης, Καΐσας, Δραγασάκης, Μηταφίδης, Κουράκης, Κάτσης, Βαρδάκης, Κατρούγκαλος, Καραναστάσης, Μιχαηλίδης, Κωστοπαναγιώτου, Μορφίδης.\nΤα μεγάλα και πανίσχυρα συμφέροντα που επιθυμούν την καταστρατήγηση της όποιας προστασίας των ζώων και που ομνύουν στην ανυπαρξία μέτρων για μια στοιχειώδη έστω προστασία τους επικράτησαν της αριστερής, οικολογικής ή της εν γένει φιλοζωικής συνείδησης στη ψήφο κομμάτων και βουλευτών. Κι αυτό θα τους ακολουθεί για πάντα στη δική μας συνείδηση. Στη συνείδηση της ανθρωπιάς, της ενσυναίσθησης και της αλληλεγγύης προς πλάσματα που υποφέρουν τα πάνδεινα στη χώρα μας.\nΠροχθές δεν έχασαν οι φιλόζωοι πολίτες, που θα συνεχίσουν να αγωνίζονται με κάθε τρόπο και από κάθε μετερίζι. Έχασε η ίδια η χώρα, η ηθική και τα ιδανικά.\nΒουλή Ζώα ΚΚΕ ΠΦΠΟ Συνταγματική Αναθεώρηση\nΓ. Πρωτούλης: «Έρχεται, κόβει την πίτα και φεύγει. Που είναι ο Περιφερειάρχης;»\nΟ Γιάννης Πρωτούλης επισήμανε την απουσία Πατούλη από τη συζήτηση ενός τόσο σοβαρού θέματος, λέγοντας: «περιμένουμε όλοι την τοποθέτησή του. Έρχεται στο Περιφερειακό Συμβούλιο κόβει την πίτα, παίρνει το κομμάτι του και φεύγει. Δεν είναι η π...\nΕυρωκοινοβουλευτική Ομάδα ΚΚΕ: Η επένδυση της «Ελληνικός Χρυσός» στις Σκουριές είναι αντιλαϊκή και καταστροφική για το περιβάλλον\nΗ παραπομπή του ζητήματος για διευθέτηση στο ΣτΕ αποκρύπτει ότι το δικαστικό σύστημα είναι ταξικό, με τη συντριπτική πλειοψηφία των αποφάσεων να είναι υπέρ των μονοπωλιακών ομίλων δικαιώνοντας τις απαιτήσεις τους. Οι αποφάσεις του στην πράξ...


Aegean Cuisine Η Κουζίνα του Αιγαίου - Πολύδωρος\n«Τι τρώμε σήμερα;», ένα ερώτημα που βασάνιζε πάντα τις μαμάδες για να ικανοποιήσουν επαρκώς και επάξια τις γαστρονομικές ορέξεις της οικογένειας!\nΜε αυτόν τον προβληματισμό, από το 1986, λειτουργούμε κι εμείς το εστιατόριο «Πολύδωρος» στην προσπάθεια μας να αναζητήσουμε και να δημιουργήσουμε εδέσματα για όλες τι ορέξεις και για όλες τις ηλικίες.\nΣημαντικά στοιχεία της κουζίνας μας είναι οι εξαιρετικές πρώτες ύλες, η αστείρευτη φαντασία και η φρεσκάδα των υλικών, που εμείς θεωρούμε δεδομένη, αλλά και η απλότητα και το μέτρο, μιας και στην πληθωρική εποχή μας με τάσεις παγκοσμιοποίησης «ουκ εν τω πολλώ το ευ».\nΤο εστιατόριο «Πολύδωρος» βρίσκεται στην περιοχή Κουμπάρα της Ίου, σε απόσταση περίπου 1,5χλμ από το λιμάνι και περίπου 20 λεπτά δρόμο, με τα πόδια, από την παραλία του λιμανιού, ένας όμορφος παραθαλάσσιος περίπατος για όποιον το επιθυμεί. Εξυπηρετείται επίσης από το λεωφορείο της γραμμής Μυλοπότας – Χώρα – Λιμάνι – Κουμπάρα. Η Κουμπάρα, εκτός από την κεντρική αμμώδη παραλία μήκους 300 μέτρων, σας προσφέρει και άλλες μικρές γραφικές αμμουδιές ανάμεσα στα βράχια, στη βόρεια πλευρά της.\nΤο εστιατόριο μας ετοιμάζει για σας ελληνική σπιτική κουζίνα από τοπικά προϊόντα, με μαγειρευτά, ποικιλία από ψητά της ώρας, θαλασσινά και φρέσκα ψάρια. Μερικά από τα ορεκτικά που μπορείτε να γευτείτε είναι η φάβα Σαντορίνης, τσιμέτια (γεμιστοί κολοκυθοανθοί), ρεβυθοκεφτέδες, ντοματοκεφτέδες, γαρίδες σαγανάκι, χταπόδι ξιδάτο ή ψητό, αντζούγιες, λακέρδα πολίτικη, γαύρος μαρινάτος, σπανακοπρασοτυρόπιτα, μανιταρόπιτα με λαδοτύρι Μυτιλήνης.\nΑπό τα κύρια πιάτα μπορείτε να διαλέξετε ντόπιο κατσικάκι στο φούρνο ή φρικασέ, γεμιστά, ρολό χοιρινό με πιπεριές και τυρί, χταποδάκι με κοφτό μακαρονάκι, γίγαντες από τις Πρέσπες, χοιρινό πρασοσέλινο, μύδια ή καλαμάρι πιλάφι, σουπιές με σπανάκι, μελιτζάνα με ντομάτα και τυρί, κόκορα κοκκινιστό, κουνέλι ριγανάτο ή στιφάδο, κοτόπουλο με χυλοπίτες, μουσακά, κακαβιά, μπαρμπούνια σαβόρι, σαλιγκάρια από την Κρήτη, σουβλάκι γιαουρτουλού, αστακομακαρονάδα και πολλά ακόμη που εναλλάσσονται καθημερινά.\nΕπίσης θα γευθείτε εποχιακά τοπικά προϊόντα, όπως βλίτα, αμπελοφάσουλα και τα ντόπια τυριά ξινό, σκοτύρι, κεφαλοτύρι.\nΓια να συνοδεύσετε το γεύμα σας υπάρχει ποικιλία από εμφιαλωμένα κρασιά από την Πάρο ή την Σαντορίνη καθώς και χύμα λευκό, ροζέ και κόκκινο.\nΤο επιδόρπιο σας περιλαμβάνει καρπουζόπιτα, τάρτα με ξινομυζήθρα και σοκολάτα ή φράουλες, μπακλαβά, καρυδόπιτα, ραβανί με παγωτό, σάμαλι καθώς και μαστίχα, ντόπια ρακί και γλυκό κρασί Λήμνου.\nΤο εστιατόριο διαθέτει ανοιχτό χώρο για περίπου 100 άτομα και προσφέρεται επίσης για διάφορες κοσμικές εκδηλώσεις.\nΣε εμάς μπορείτε ακόμη να απολαύσετε το απογευματινό σας καφεδάκι ακούγοντας ευχάριστη μουσική, κουβεντιάζοντας, παίζοντας σκάκι ή τάβλι με την παρέα σας αλλά και πινγκ πονγκ σε ειδικά διαμορφωμένο χώρο.\nΕίμαστε ανοιχτά από τον Ιούνιο μέχρι τις αρχές Οκτωβρίου, από το πρωί μέχρι αργά το βράδυ.\nΕπωνυμία: Πολύδωρος Ε. Πουσαίος\nΤηλέφωνο: (+30)2286091132 / (+30)2109238572\nΤηλέφωνο 2: (+30)6973534617


Συλλυπητήρια ανακοίνωση ΓΑΣ Αλεξάνδρεια - Verianet\n21 Νοε 2020 08:23\nΟ Σύλλογός μας θρηνεί! Ο Σύλλογός μας "χτυπήθηκε" δυνατά. Σχεδόν στην "καρδιά" του...!\nΈνας εξαιρετικός άνθρωπος, ένας άνθρωπος της "προσφοράς", μία χαρισματική φυσιογνωμία που κοσμούσε με την παρουσία του, τον Γ.Α.Σ. ΑΛΕΞΑΝΔΡΕΙΑ.\nΚαι τα κατάφερε "περνώντας από τα χέρια του" αναρίθμητοι αθλητές. Κι εκτός όλων των άλλων δίδασκε Ήθος κι Αξιοπρέπεια! Απολάμβανε τον σεβασμό όχι μόνο σε τοπικό επίπεδο αλλά και ανά το Πανελλήνιο καθότι ενεργό μέλος του ΣΕΓΑΣ. Φρόντισε όμως να αφήσει κι αξιόλογο αντικατάσταση και συνεχιστή του έργου του. Τον υιο του Μάκη, που τα τελευταία χρόνια διαπρέπει μαζί με τους αθλητές μας σε όλα τα γήπεδα της Ευρώπης.


Ιστολόγιο Διαλόγου για ΣΥΝ και ΣΥΡΙΖΑ: Μιχάλης Σαμπατακάκης: Με την ανανεωτική αριστερά ή με τον αριστερισμό και τον αντιευρωπαϊσμό;\nΜιχάλης Σαμπατακάκης: Με την ανανεωτική αριστερά ή με τον αριστερισμό και τον αντιευρωπαϊσμό;\nΤο γάντι στον πρόεδρο του ΣΥΝ ρίχνει ο Μιχάλης Σαμπατακάκης, λέγοντας ότι ο Αλέξης Τσίπρας καλείται στο συνέδριο να επιλέξει αν θα πάει "με τη δημοκρατική και ανανεωτική αριστερά ή με τον αριστερισμό, τον αντιευρωπαϊσμό και την παρακμή". Το ηγετικό στέλεχος του ΣΥΝ υπονοεί, προφανώς, ότι η περαιτέρω στάση της Ανανεωτικής Πτέρυγας θα εξαρτηθεί από την παραπάνω απόφαση.\n* Είστε ικανοποιημένος από την κατάσταση του ΣΥΝ λίγες ημέρες πριν το συνέδριο;\nΤο βαθύτερο πρόβλημα για τον ΣΥΝ, πέρα από τις λεπτομέρειες, είναι ότι στην περίοδο της τόσο μεγάλης οικονομικής κρίσης και της μετακίνησης του ΠΑΣΟΚ προς τα δεξιά, ο ΣΥΝ, αντί να κερδίζει εντυπωσιακά, χάνει. Αδυνατεί να αποτελέσει μια αναγεννητική πολιτική δύναμη, που τόσο πολύ θα χρειαζόταν η χώρα σ' αυτή τη δύσκολη περίοδο, που θα μπορούσε να είναι η δημοκρατική αριστερά. Με εναλλακτικές προς το ΠΑΣΟΚ, αλλά ρεαλιστικές προτάσεις, χρήσιμες για την κοινωνία. Αντ' αυτού, ο χώρος μας μετακινείται προς περιθωριακές πολιτικές και γι' αυτό εισπράττει περιθωριακή ακτινοβολία. Υπάρχει ένα μεγάλο κενό στην πολιτική γεωγραφία της χώρας, ανάμεσα στο ΠΑΣΟΚ των μέτρων του ΔΝΤ και στον αντισυστημισμό του ΚΚΕ και του ΣΥΡΙΖΑ.\n* Πέρασαν δύο χρόνια από το προηγούμενο συνέδριο. Ποια είναι η αποτίμησή σας;\nΞεκίνησαν, και τότε, από μια περίοδο μεγάλης κρίσης του ΠΑΣΟΚ (διαμάχη Παπανδρέου-Βενιζέλου), που είχε ως συνέπεια αρχικά το δημοσκοπικό 18% του ΣΥΝ, για να καταλήξουν τελικά σήμερα στο επίσης δημοσκοπικό 3%. (Από τη σημερινή κρίση του ΠΑΣΟΚ δεν κερδίσαμε ούτε προσωρινά, όπως είχε γίνει στην αρχή του 2008).\nΕνδιάμεσοι σταθμοί στην κατηφόρα: Η αλαζονεία προς τον κόσμο του ΠΑΣΟΚ την περίοδο της δημοσκοπικής έκρηξης του 2008, με αποτέλεσμα να απομακρυνθεί ο κόσμος που κοίταζε προς τον ΣΥΝ. Στη συνέχεια, η απουσία μετώπου στον αριστερισμό και τη βία στις νεολαιίστικες κινητοποιήσεις τον Δεκέμβριο του 2008, με συνέπεια την περαιτέρω συρρίκνωση. Αργότερα ο αντιευρωπαϊσμός και ο αποκλεισμός του Παπαδημούλη στις ευρωεκλογές την άνοιξη του 2009, που οδήγησαν στο κακό αποτέλεσμα. Μετά η απαξίωση του πολιτικού μας χώρου από την χωρίς όρια σύγκρουση για την καρέκλα μεταξύ Αλαβάνου και Τσίπρα, το καλοκαίρι του 2009, που συνεχίζεται μέχρι σήμερα. Για να φτάσουμε στη σημερινή περίοδο της μεγάλης οικονομικής κρίσης και της αναξιοπιστίας του χώρου μας, από τον οποίο ακούγονται τα πιο απίθανα πράγματα, από το να φύγουμε από τη Βουλή μέχρι να φύγουμε από το ευρώ. Η πτώση από το 18% στο 3% συνιστά προφανώς κρίση του πολιτικού σχεδίου που εφαρμόστηκε αυτά τα χρόνια από την ηγεσία και την πλειοψηφία του ΣΥΝ. Είναι η κατάρρευση της «αριστερής στροφής».\n* Στον χώρο του ΣΥΡΙΖΑ και ιδιαίτερα από τον Αλέκο Αλαβάνο και το «Μέτωπο» έχει προταθεί να φύγει η Ελλάδα από το ευρώ. Τι νομίζετε;\nΑς μιλήσουμε για πιο σοβαρά ζητήματα. Ο πραγματικός κίνδυνος δεν είναι επειδή τα λέει αυτά ο Αλαβάνος και το «Μέτωπο», αλλά επειδή πρώτα απ' όλα τα ίδια λένε τα ακραία συντηρητικά πολιτικά κέντρα στην Ευρώπη και οι κερδοσκόποι στην Αγορά. Αυτός λοιπόν είναι ο κίνδυνος.\n* Ποιό είναι το μέλλον του ΣΥΡΙΖΑ;\nΟ ΣΥΡΙΖΑ δεν έχει μέλλον. Σηματοδοτεί την παρακμή του χώρου μας. Είναι κέντρο μεγάλης πολιτικής ίντριγκας μικροπαραγόντων. Τρικυμία σε ποτήρι. Αντίθετα ο χώρος της ανανεωτικής αριστεράς υπάρχει από το 1968 μέχρι σήμερα με σοβαρό σταθμό το 1991, με εντυπωσιακή συνέχεια. Κανένα άλλο σχίσμα στις πολιτικές οικογένειες (δεξιάς - κέντρου - αριστεράς) δεν μπόρεσε να επιβιώσει μακροχρόνια, παρά τους κατά καιρούς τριγμούς. Αυτό σημαίνει ότι η ανανεωτική αριστερά, με βασικές έννοιες τη δημοκρατία και την Ευρώπη, αποτελεί διαχρονικά πολιτικό ρεύμα στην ελληνική κοινωνία.\nΟ ΣΥΡΙΖΑ ξεκίνησε ως συνεργασία του ΣΥΝ, δηλαδή του φορέα της ανανεωτικής αριστεράς τότε, με μικρές αριστερίστικες οργανώσεις. Στην πορεία, ουσιαστικά υποκατέστησε τον ΣΥΝ, επιβάλλοντας (μέσω ενός κεντρικού μηχανισμού μικροπαραγόντων) αριστερίστικα χαρακτηριστικά σε ένα πολιτικό ρεύμα της κοινωνίας που ανήκει στη δημοκρατική ανανεωτική αριστερά. Η μετακίνηση στον αριστερισμό και τον αντιευρωπαϊσμό αποδομεί πολιτικά τον χώρο (που δεν μπορεί να υπάρχει χωρίς τις ιδέες της ανανεωτικής αριστεράς). Γι΄αυτό το μόνο που απομένει είναι η μάχη για την καρέκλα. Η προφανής, αναγκαία, απλή λύση στο πρόβλημα, είναι ο απεγκλωβισμός του πολιτικού ρεύματος της δημοκρατικής και ανανεωτικής αριστεράς από τον μηχανισμό αριστεριστών μικροπαραγόντων.\n* Τι θα κάνει στο συνέδριο η Ανανεωτική Πτέρυγα; Υπάρχει πιθανότητα διάσπασης;\nΤο δίλημμα δεν το έχουμε εμείς. Το έχει ο Αλέξης (που πρόσφατα είχε τη χαρά να αποκτήσει παιδί) και η πλειοψηφία του ΣΥΝ. Εμείς, υπηρετώντας για πολλά χρόνια το πολιτικό ρεύμα της δημοκρατικής και ανανεωτικής αριστεράς, δεν μπορούμε να βρεθούμε να υπηρετούμε ένα περιθωριακό πολιτικό σχήμα, αριστερίστικο και αντιευρωπαϊκό, δηλαδή τον ΣΥΡΙΖΑ. Ο Αλέξης λοιπόν καλείται να επιλέξει: Με τη δημοκρατική και ανανεωτική αριστερά ή με τον αριστερισμό, τον αντιευρωπαϊσμό και την παρακμή; Είναι φανερό ότι η συνέχιση της σημερινής πορείας δεν έχει προοπτική.


Άρθρα πηγής (www.freddonews.eu) | roufixtra.gr\nΆρθρα πηγής www.freddonews.eu: 1-7 από 7\nΆντρας είχε σταματήσει να κουρεύετε και να ξυρίζετε από τότε που ήταν φαντάρος. Με τη σύζυγό του Χέιντι ο Τζος είναι μαζί εδώ και χρόνια. Η Χέιντι άρχισε να αντιδρά με το απεριποίητο κούρεμα του άντρ…\nΆλλος άνθρωπος ο Πάνος Μιχαλόπουλος! Παραμορφώθηκε…Μην πηγαίνει ο νους σας στο κακό! Απλώς είδαμε μια φωτογραφία και μείναμε άφωνοι!Συγκεκριμένα, πριν λίγο καιρό ο Σταμάτης Γαρδέλης ανέβασε μια …\nΕίναι, με διαφορά, το πιο αγαπημένο και γνωστό ελληνικό συγκρότημα που ασχολείται με το παιδικό τραγούδι. Πριν από μια δεκαετία, μέσω της συχνότητας του Alter, έκαναν θραύση, με αποτέλεσμα να τους «ερ…\nΔείτε στις φωτογραφίες τι άφησε πίσω της η νεροποντή…Η ίδια η Ελένη Μενεγάκη μέσα από την εκπομπή της είχε αποκαλύψει ότι πλημμύρισαν στην Άνδρο λόγω της έντονης κακοκαιρίας που έπληξε το νησί π…\nΟργή με Μπογδάνο που έδωσε το όνομα του διαδηλωτή καρατέκα: Ποιος ο Βασίλης Πύρρος [φωτο]\nΠοιος ο Βασίλης Πύρρος, που σύμφωνα με τον βουλευτή, Κωνσταντίνο Μπογδάνο είναι ο διαδηλωτής καρατέκα;Το ΚΚΕ με ανακοίνωσή του καταγγέλλει «την πρωτοφανή, χαφιεδικού τύπου, δημοσιοποίηση από τον βουλε…\nΘυμάστε τη Φραντζέσκα Μελά του Big Brother; Δείτε πως είναι σήμερα στα 40 της! Ο Γιώργος Λιάτης από το σίριαλ η «Πολυκατοικία» έχασε 50 κιλά! Δείτε πώς είναι σήμερα!Σχεδόν είκοσι χρόνια μετά το ριάλιτ…


EL - ΕΚΤΑΚΤΟ-Ραγδαίες εξελίξεις στη Βρετανία: Ο Μπόρις Τζόνσον έχασε την κυβερνητική πλειοψηφία (ΒΙΝΤΕΟ)\nΕΚΤΑΚΤΟ-Ραγδαίες εξελίξεις στη Βρετανία: Ο Μπόρις Τζόνσον έχασε την κυβερνητική πλειοψηφία (ΒΙΝΤΕΟ)\nΆσχημα νέα για τους φίλους του BREXIT στη Βρετανία.\nΗ κυβέρνηση του Μπόρις Τζόνσον, έχασε την οριακή πληροφορία που είχε στη Βουλή των Κοινοτήτων, όταν συντηρητικός βουλευτής αποφάσισε να ενταχθεί στο φιλοευρωπαϊκό Φιλελεύθερο-Δημοκρατικό κόμμα.\nΠρόκειται για τον Φίλιπ Λι, ο οποίος μόλις ο Βρετανός πρωθυπουργός ξεκίνησε να μιλά στο κοινοβούλιο, σηκώθηκε από τη θέση του και έκατσε με τους φιλελεύθερους. Αιτιολόγησε την ενέργειά του, λέγοντας πως «η συντηρητική κυβέρνηση επιδιώκει με επιθετικό τρόπο ένα Brexit με επιβλαβείς (συνέπειες)».\nΣυνέχισε λέγοντας: «Θέτει σε κίνδυνο ζωές (…) και απειλεί με αδικαιολόγητο τρόπο την ακεραιότητα του Ηνωμένου Βασιλείου. Κατέληξα στο συμπέρασμα ότι δεν είναι δυνατόν να υπηρετήσω τους ψηφοφόρους μου και τα συμφέροντα της χώρας ως μέλος του κοινοβουλίου με τους Συντηρητικούς».\nΟ Φίλιπ Λι συγκαταλεγόταν μεταξύ των «ανταρτών» των Τόρις, που διαφωνούσαν κάθετα με το ενδεχόμενο Brexit χωρίς συμφωνία με την ΕΕ. Ο πρώην υπουργός και υποστηρικτής της Ευρωπαϊκής Ένωσης μπήκε στη Βουλή των Κοινοτήτων και κάθισε δίπλα στον Τζο Σουίνσον των Φιλελευθέρων, «σφραγίζοντας» με τον τρόπο αυτό την μετακίνησή του.\nΚατά την ομιλία του στη Βουλή των Κοινοτήτων, ο Τζόνσον τόνισε πως τα σχέδια των ανταρτών βουλευτών των Συντηρητικών για να περάσουν νομοσχέδιο που θα μπλοκάρει το Brexit χωρίς συμφωνία «θα καταστρέψει όποια ευκαιρία έχουμε για να διαπραγματευτούμε μία νέα συμφωνία».\nΣύμφωνα με τον Τζόνσον, αν αυτοί που διαφωνούν πετύχουν τον σκοπό τους, θα τον αναγκάσουν να πάει στις Βρυξέλλες και να ικετεύσει για μία ακόμη καθυστέρηση του Brexit, χωρίς νόημα, κάτι που- υπογράμμισε ο πρωθυπουργός- δεν πρόκειται να κάνει ποτέ.\nΟ Μπόρις Τζόνσον πλέον, ηγείται μιας κυβέρνησης μειοψηφίας με ο,τι αυτό συνεπάγεται.\nPrevΠροηγούμενο ΆρθροΤι είπε ο Κ.Μητσοτάκης και προκάλεσε αίσθηση – “Κάγκελο” οι Ολλανδοί\nΕπόμενο ΆρθροΕνημερωτικό Σημείωμα για την επίσκεψη του Πρωθυπουργού στο Τεχνολογικό Πανεπιστήμιο του EindhovenNext


Γιαννούλης Χαλεπάς | Προσωπικη Ματια Γιαννούλης Χαλεπάς – Προσωπικη Ματια\nMay 4, 2015 rainydimovies, psychopath, pyrgos, sculptors, tinos, xalepas Leave a comment Video\nΕγώ ο Γιαννούλης Χαλεπάς\nΓιαννούλης Χαλεπάς – έργο Νικηφόρου Λύτρα\n“Yannoulis Chalepas portrait” από τον Νικηφόρος Λύτρας – Transferred from el.wikipedia; transferred to Commons by User:Lapost using CommonsHelper. Υπό την άδεια Κοινό Κτήμα μέσω Wikimedia Commons.\nΤίτλος: Εγώ, ο Γιαννούλης Χαλεπάς\nΣκηνοθεσία: Στέλλα Αρκέντη\nΣενάριο: Στέλλα Αρκέντη\nΗθοποιοί: Ιωάννα Γκαβάκου, Τάκης Βογόπουλος, Θανάσης Παπαθανασίου\nΕίδος: Μυθιστορηματική Βιογραφία.\nΣύντομα θα προβληθεί στις αίθουσες.\nΗ ζωή του Τηνιακού μεγάλου γλύπτη Γιαννούλη Χαλεπά (1851-1938) από τον Πύργο της Τήνου\nΟ Γιαννούλης Χαλεπάς ήταν γόνος οικογένειας φημισμένων τηνίων μαρμαρογλυπτών. Ο πατέρας του, Ιωάννης, και ο θείος του είχαν μεγάλη οικογενειακή επιχείρηση μαρμαρογλυπτικής με παραρτήματα στο Βουκουρέστι, την Σμύρνη και τον Πειραιά. Ο Γιαννούλης, ο μεγαλύτερος από τα πέντε αδέλφια του, είχε έφεση στην μαρμαρογλυπτική και βοηθούσε τον πατέρα του στα έργα που ετοίμαζε ο τελευταίος για διάφορες εκκλησίες. Οι γονείς του τον προόριζαν για έμπορο, αλλά ο ίδιος τελικά αποφάσισε να σπουδάσει γλυπτική.\nΑπό το 1869 έως το 1872, μαθήτευσε στο Σχολείον των Τεχνών (την μετέπειτα Ανωτάτη Σχολή Καλών Τεχνών) με δάσκαλο τον Λεωνίδα Δρόση. Το 1873 έφυγε για το Μόναχο με υποτροφία του Πανελλήνιου Ιδρύματος Ευαγγελιστρίας Τήνου, για να συνεχίσει τις σπουδές του στην εκεί Ακαδημία Καλών Τεχνών με δάσκαλο τον Μαξ φον Βίντμαν (Max von Windmann) Το 1876 επέστρεψε στην Αθήνα, όπου άνοιξε δικό του εργαστήριο. Το 1877 ολοκλήρωσε στο μάρμαρο τον Σάτυρο που παίζει με τον Έρωτα, και τον ίδιο χρόνο άρχισε να δουλεύει το πιο διάσημο γλυπτό του, την Κοιμωμένη για τον τάφο της Σοφίας Αφεντάκη στο Α΄ Νεκροταφείο Αθηνών. Την Κοιμωμένη του από το πήλινο πρόπλασμα την μετέφεραν αργότερα με το γλύφανό τους στο μάρμαρο οι μαρμαρογλύπτες Χαμηλός και Αλεξάκης.\nΤον χειμώνα του 1877 προς 1878, ο Χαλεπάς υπέστη νευρικό κλονισμό. Χωρίς κανέναν προφανή λόγο, άρχισε να καταστρέφει έργα του, ενώ επιχείρησε κατ’ επανάληψη να αυτοκτονήσει. Σήμερα γνωρίζουμε ότι τα αίτια της ψυχασθένειάς του ήταν η τελειομανία του, η υπερκόπωση από την αδιάκοπη εργασία και ένας ατυχής έρωτας για μία νεαρή συμπατριώτισσά του, που την ζήτησε σε γάμο και οι γονείς της αρνήθηκαν να του την δώσουν. Ωστόσο, εκείνη την εποχή, με την ψυχολογία και την ψυχιατρική ακόμα στα πρώτα τους στάδια, οι γονείς του Χαλεπά και οι γιατροί δεν μπορούσαν να καταλάβουν τα βαθύτερα αίτια της ψυχασθένειας του νεαρού γλύπτη. Έτσι οι γονείς του τον έστειλαν ταξίδι στην Ιταλία, για να συνέλθει, αλλά η θεραπεία ήταν μόνο πρόσκαιρη. Με την επιστροφή του στην Ελλάδα άρχισαν ξανά τα συμπτώματα: καταβύθιση στην σιωπή, απομόνωση, παραμιλητό και αναίτιο γέλιο.\nσυνέχεια σ’ αυτό το άρθρο\nΤον Ιούλιο του 1888 κλείνεται, παρόλη την αντίθεση της μάνας του, στο ψυχιατρείο της Κέρκυρας. Είναι η ίδια χρονιά, που άλλοι δύο διάσημοι, ο Βίνσεντ Βαν Γκόγκ και ο Φρειδερίκος Νίτσε, περνούν το κατώφλι της τρέλας.\nΓια 13 χρόνια ο Χαλεπάς μένει έγκλειστος και όταν βγαίνει από το ψυχιατρείο, ο πατέρας του έχει πεθάνει. Έτσι μπαίνει υπό την επιτήρηση της μάνας του που πίστευε ότι η Τέχνη τον κατέστρεψε. Μόνο το 1916 μετά τον θάνατο της μητέρας του θα επιστρέψει στον κόσμο της δημιουργίας και θα δημιουργήσει μέχρι τον θάνατο του (1938) έργα ανώτερα από αυτά της πρώτης περιόδου. Σήμερα ο Γιαννούλης Χαλεπάς θεωρείται ότι συνδύαζε ως καλλιτέχνης, «την πανελληνικότητα του Παλαμά, την ποιητική αποσπασματικότητα και την δραματικότητα του Σολωμού, το ήθος του Παπαδιαμάντη και την τραγικότητα της ζωής του Βιζυηνού».\n→ Γιώργος Βιζυηνός – Οι σκυλοκέφαλοι\n← Παλιά Τήνος


Εύβοια: Συγκλονίζει η μαρτυρία μητέρας που έχασε την 24χρονη κόρη της από νευρική ανορεξία - Fanpage\n«Το παιδί μου ήταν καλά όταν εισήχθη στη ψυχιατρική κλινική του νοσοκομείου για να κάνει τη θεραπεία της. Μάλιστα , μπήκε με τη δική της συγκατάθεση γιατί ήθελε να παλέψει με την νευρική ανορεξία και να γίνει καλά. Είμαι σε άθλια ψυχολογική κατάσταση αυτή τη στιγμή.\nΔεν μπορώ να αποδεχθώ ότι έχασα το παιδί μου. Μας έχουν κοπεί τα πόδια γιατί η Γιολάντα μας ήταν ένα χαμογελαστό παιδί και το καλοκαίρι που μας πέρασε είχε ορκιστεί ως εκπαιδευτικός» είπε η μητέρα της Γιολάντας στο protothema.gr\n«Ήταν πάντα ένα αδύνατο κοριτσάκι, αλλά τους τελευταίους μήνες είχε φτάσει να ζυγίζει 29 κιλά. Όταν με πήραν από το νοσοκομείο και μου είπαν ότι το παιδί μου παθαίνει συνέχεια ανακοπές κι ότι δεν θα τη βγάλει τη νύχτα, τότε τους ικέτεψα να τη σώσουν γιατί ήταν μόλις 24 ετών.\nΗ Γιολάντα άρχισε να κόβει σταδιακά το φαγητό μέχρι που σιτιζόταν με τσίχλες και καραμέλες. Δεν έπαιρνε φάρμακα γιατί πίστευε ότι κι ένα ντεπόν μπορεί να την παχύνει» είπε στο protothema.gr η Δέσποινα Τσώνη, η μητέρα της αδικοχαμένης κοπέλας.


Online κράτηση πτήσης από Χίος - για Κολωνία τώρα από 334 € - Lufthansa\nΠτήση Χίος Κολωνία από 334 €\nΚαταπληκτικοί ναύλοι για την πτήση σας από Χίος προς Κολωνία\nΠροσπαθείτε να βρείτε προσιτές τιμές πτήσεων από Χίος για Κολωνία; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Κολωνία CGN τον Φεβρουαρίου 2022 από 334 €.\nΕίτε πηγαίνετε Κολωνία για μια επιχειρηματική συνάντηση είτε ταξιδεύετε προς Γερμανία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Ελλάδα προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Χίος προς Κολωνία διατίθεται με 334 €, τον Φεβρουαρίου 2022.\nβρείτε εναλλακτικές προσφορές για την πτήση σας προς Κολωνία στη διεύθυνση www.swiss.com.


Ανανέωσε το σαλόνι σου και άλλαξε τη διάθεσή σου χωρίς καθόλου έξοδα και κόπο - Tlife.gr\nΑνανέωσε το σαλόνι σου και άλλαξε τη διάθεσή σου χωρίς καθόλου έξοδα και κόπο\nΠοιος είναι ο χώρος του σπιτιού που χρησιμοποιείς περισσότερο μέσα στην ημέρα σου; Πού αποσύρεσαι κάθε φορά που γυρνάς αποκαμωμένη από τη δουλειά ή όταν θέλεις να χαλαρώσεις και να κάνεις ένα διάλειμμα από τη βαριά καθημερινότητα; Το σαλόνι σου, φυσικά! Εκείνο είναι που σε φιλοξενεί, ανεξάρτητα από τη διάθεση και τις ανάγκες σου! Εκεί βλέπεις τηλεόραση, εκεί καλείς τους φίλους σου για ταινία, στον καναπέ ξαπλώνεις τα μεσημέρια για έναν υπνάκο, έτσι “τσιμπολογάς” κάτι γρήγορο στα... όρθια! Και τι γίνεται όταν αρχίζεις να κουράζεσαι από την ίδια εικόνα που βλέπεις σε καθημερινή βάση, αλλά δεν έχεις το απαραίτητο budget για να κάνεις τις αλλαγές που θέλεις στη διακόσμησή σου;\nΟι παρεμβάσεις στο interior design δεν είναι απαραίτητο να είναι ούτε... ακριβές, ούτε χρονοβόρες! Μπορείς πολύ απλά, με ελάχιστες κινήσεις να καταλήξεις με μια εντελώς ανανεωμένη εικόνα που θα σε ευχαριστεί και θα φέρει νέο “αέρα” και διαφορετική ενέργεια στο χώρο σου, χωρίς ιδιαίτερη προσπάθεια! Αρκεί να ακολουθήσεις μερικά μικρά βήματα, που θα σου δώσουν την ευκαιρία να κάνεις τις απαραίτητες για σένα αλλαγές και να δώσεις τονωτικές... ενέσεις τόσο στο σπίτι, όσο και στη διάθεσή σου!\nΔες παρακάτω τι μπορείς να κάνεις για μια mini και no budget “ανακαίνιση”!\n“Ψώνισε” από το... σπίτι σου\nΑν κάνεις μια μικρή βόλτα στα υπόλοιπα δωμάτια του σπιτιού είναι σίγουρο ότι θα “ανακαλύψεις” πολλά διακοσμητικά στοιχεία και αντικείμενα που μπορεί να δεις με... άλλο μάτι! Κάνε, λοιπόν, μια ανακατάταξη στους χώρους σου, θυμήσου παλιά διακοσμητικά που έχεις αποθηκεύσει αλλά τώρα μπορεί να σου φαίνονται πιο ενδιαφέροντα και γενικά φέρε τα... πάνω- κάτω!\nΆλλαξε θέση στα ήδη υπάρχοντα διακοσμητικά\nΩς άλλη interior designer, επεξεργάσου το χώρο και τη διάταξη των αντικειμένων και κάνε μικρές αλλαγές και ομαδοποιήσεις! Μπορείς να μεταφέρεις το κηροπήγιο που είχες πάνω στην κονσόλα της τηλεόρασης στη βιβλιοθήκη ή το βάζο που έχεις στο coffee table να σου ταιριάζει περισσότερο πλέον στην τραπεζαρία! Τίποτα δεν χρειάζεται να έχει παγιωμένη θέση!\nΠρόσθεσε φυτά στο σαλόνι σου\nΔεν υπάρχει πιο απλό και ανανεωτικό πράγμα από την καταπράσινη φύση! Λίγα φυτά εσωτερικού χώρου θα αλλάξουν εντελώς την όψη του σαλονιού σου, ενώ θα συμβάλλουν τόσο στην αλλαγή της διάθεσής σου, όσο και στον καθαρισμό του αέρα που αναπνέεις καθημερινά!\nΦέρε τα βιβλία σου στο... προσκήνιο\nΑν αναδείξεις τα βιβλία σου, θα αναδείξεις και το χώρο σου! Δεν υπάρχει λόγος τα λογοτεχνικά σου να είναι “καταχωνιασμένα” σε ντουλάπες και συρτάρια ή να ανήκουν μόνο στο ράφια της βιβλιοθήκης! Αν τα φέρεις στο σαλόνι και τα ακουμπήσεις σε μια επιφάνεια όπως το coffee ή το side table θα έχεις μια πρώτης τάξεως διακοσμητική πρόταση!\nΜια εύκολη και γρήγορη λύση! Αν “πειράξεις” λίγο τη διάταξη του χώρου θα έχεις ένα σίγουρο αποτέλεσμα! Τίποτα δεν χρειάζεται να μένει στην ίδια θέση για πολύ καιρό και με αυτό τον τρόπο θα νιώσεις ότι το σαλόνι σου είναι ολοκαίνουριο!\nΦτιάξε μόνη σου κάτι καινούριο\nΜπορείς να αλλάξεις την εμφάνιση ενός ξύλινου επίπλου που σε έχει κουράσει, αν αφιερώσεις λίγο χρόνο για να του περάσεις ένα καινούριο βερνίκι! Ή να φτιάξεις κάτι δικό σου από την αρχή, όπως ένα μικρό διακοσμητικό ή κάτι που θα πλέξεις για να χρησιμοποιήσεις ως ριχτάρι!\nΠΩΣ ΝΑ ΑΛΛΑΞΕΙΣ ΤΟ ΣΠΙΤΙ ΧΩΡΙΣ ΕΞΟΔΑ\nLOW BUDGET ΛΥΣΕΙΣ ΓΙΑ ΤΟ ΣΠΙΤΙ


##### Που βγαίνει με την εγκυμοσύνη από την εμφύτευση – Χημική Εγκυμοσύνη: Όταν το τεστ βγαίνει θετικό. - InfoKids.\nΔωρεάν Sites Γνωριμιών Δυτική Λοθιανή Τα τυχερά των γνωριμιών με ένα παχύ κορίτσι\nHome Που βγαίνει με την εγκυμοσύνη από την εμφύτευση\nΗ αιμορραγία εμφύτευσης παρατηρείται περίπου στο 25% των κυήσεων, ωστόσο μόλις το 3% των γυναικών την αναγνωρίζουν ως το πρώτο. Αν το τεστ εγκυμοσύνης λέει ότι είστε έγκυος, μπορείτε να επικοινωνήσετε μαζί.\nΠεριμενα περιοδο γυρω στις 10/8 αλλα απο την 1/8 αρχισε να βγαινει ροζ. Τα πρώτα σημάδια της εγκυμοσύνης - Δεν είναι μόνο η. Πίστευα ότι ήταν αίμα εμφύτευσης.\nΜαρτυρία «καίει» τον παππού - Βγαίνει. Το υπόλοιπο σώμα του νεογνού βγαίνει εύκολα. Μπορείτε να μαντέψετε ότι είστε έγκυος, πριν την επόμενη περίοδό σας. Κατά τη διάρκεια της εγκυμοσύνης η χοριακή. Θα ήθελα να σας ρωτήσω για συμπτώματα πιθανής εγκυμοσύνης. Εξωμήτρια κύηση είναι κάθε εγκυμοσύνη που υπάρχει έξω από τη μήτρα. Η αιμορραγία εμφύτευσης παρατηρείται περίπου στο 25% των κυήσεων. Η εγκυμοσύνη μπορεί να είναι χαρούμενο γεγονός, μπορεί να προκαλέσει. Εμφύτευση βλαστοκύστης στη μήτρα 3.13 Εγκυμοσύνη μετά από εξωσωματική γονιμοποίηση.\nΜαιευτήρας Χειρουργός Γυναικολόγος - ΑΛΙΑΚΙΟΖΟΓΛΟΥ ΑΝΤ. Ποια είναι τα πιο βασικά συμπτώματα εγκυμοσύνης, που θα. Βιασμός 11χρονης στη Μάνη: Ανατροπή! Η εγκυμοσύνη δεν είναι ευδιάκριτη αν δεν περάσουν 20-24 εβδομάδες. Η λεγόμενη αιμορραγία εμφύτευσης του ωαρίου (implantation Βιασμός που βγαίνει με την εγκυμοσύνη από την εμφύτευση στη Μάνη: Ανατροπή!\nΚατά τη δεύτερη εβδομάδα το βλαστίδιο ολοκληρώνει την εμφύτευση του στο ενδομήτριο. Εγκυμοσύνη:Οι ειδικοί συμφωνούν ότι για να συμβεί μια εγκυμοσύνη. Ιστοσελίδες γνωριμιών Στόκτον σε μπλουζάκια Μαρτυρία «καίει» τον παππού - Βγαίνει.\nΕγκυμοσύνη/Αποβολή: Εάν η πρόωρη αιμορραγία είναι. Δείτε μερικά πρώιμα συμπτώματα εγκυμοσύνης, εκτός από τα πιο γνωστά. Αυτό το φαινόμενο λέγεται αιμόρροια εμφύτευσης και είναι απολύτως φυσιολογικό. Eσωτερική Ασφάλεια Βγαίνουν τα όπλα στο Κιλκίς: Πεζές περιπολίες. Η δράση όμως της προγεστερόνης εκτείνεται και μετά από αυτήν καθεαυτήν την εμφύτευση του ωαρίου. Πόσες μέρες μετά τη σύλληψη μπορεί η Β-χοριακή να ανιχνεύσει ενδεχόμενη εγκυμοσύνη Η καθυστέρηση της περιόδου είναι απαραίτητη για να. Στις αρχές της κύησης ο πόνος αυτός συνδέεται με την εμφύτευση του. Η ανάπτυξη του εμβρύου Κατά μέσο όρο, μια εγκυμοσύνη διαρκεί 40 εβδομάδες (ή. Η πιο συχνή περίοδος όπου πάει κάτι στραβά σε μια εγκυμοσύνη είναι στις πρώτες. Υπάρχει περίπτωση να είμαι έγκυος και να έχω περίοδο» Ο καλυπτικός αυτός ιστός αντιδρά στην εμφύτευση του εμβρύου και έτσι διαφεύγει. Εγκυμοσύνη ή κύηση είναι η χρονική περίοδος της γεννετησιακής εποχής της. Αν μάλιστα αναρωτιέστε πόσο σύντομα μετά το σεξ μπορείτε να κάνετε τεστ εγκυμοσύνης, διαβάζοντας παρακάτω είναι βέβαιο ότι θα μάθετε όλα όσα χρειάζεται να.\nΣτον 1 μήνα ελεύθερων επαφών έμεινα έγκυος. Εγκυμοσύνη: Επτά απαραίτητα βήματα για να προετοιμάσετε το σώμα σας. Τα πρώτα συμπτώματα της εγκυμοσύνης περιλαμβάνουν μεταξύ άλλων. Η αρχή της γονιμοποίησης. Αυτή την εβδομάδα, δηλαδή περίπου το διάστημα από την 14η μέχρι την 28η ημέρα του κύκλου σας, έχετε ωορρηξία. Ακολουθώντας κάποιες απλές συμβουλές θα εξασφαλίσετε για σας και το. Η παραγωγή της hCG ξεκινά στις αρχές μίας εγκυμοσύνης, λίγες ημέρες μετά τη σύλληψη, πριν ακόμη από την εμφύτευση του ωαρίου στη μήτρα.\nΕΓΚΥΜΟΣΥΝΗ. Η συνάντηση του ωαρίου με το. H σύλληψη, η ανάπτυξη, η γέννα: Εικόνες που δεν έχετε ξαναδεί. Η εμφύτευση του γονιμοποιημένου ωαρίου να έγινε εγκμοσύνη μετά. Εξωμήτρια κύηση είναι κάθε εγκυμοσύνη που υπάρχει έξω από την μήτρα. Η ψευδοπερίοδος δεν είναι περίοδος αλλά αίμα που βγαίνει από τον κόλπο.\nΤύπισσα βγαίνει καλό για μένα ραντεβού site εστιατόριο και κλέβει τη γάτα του ιδιοκτήτη. Η περίοδος της εγκυμοσύνης είναι μοναδική για κάθε γυναίκα. Το γυναικείο σώμα κατά τη διάρκεια της εγκυμοσύνης περνά από πολλές.\nΕάν έχετε καθυστέρηση και το εμφύτυση βγαίνει αρνητικό, ξανακάντε που βγαίνει με την εγκυμοσύνη από την εμφύτευση σε λίγες μέρες. Στην ενότητα Εγκυμοσύνη του μπορείτε να βρείτε θέματα που αφορούν την.\nπου, βγαίνει, με, την, εγκυμοσύνη, από, την, εμφύτευση\nΟ ομφάλιος λώρος βγαίνει από τη μια πλευρά του πλακούντα. Τα σημάδια που το μαρτυρούν! ροή στο σημείο εμφύτευσης του πλακούντα, με αποτέλεσμα συστηματική και ενοχλητική. Αυτή, αρχικά αφορά μόνο το σημείο της εμφύτευσης, αλλά αργότερα. Αιτία για τις κράμπες είναι η εμφύτευση του ζυγωτού στα τοιχώματα της μήτρας, η οποία οδηγεί στην μεγέθυνσή της. Read more ...\nVucage on Νόμιμη ηλικία χρονολογίων διαφορά\nDouhn on Και φίλοι που χρονολογούνται\nFenrijar on Γιατί συνεχίζω να βγαίνω με μηνύματα ηλεκτρονικού ταχυδρομείου\nΑπό όλες τις μελέτες βγαίνει συνολικά το ποσοστό των κρυφών αποβολών. Τεστ εγκυμοσύνης: Πότε βγαίνει ψευδώς θετικό. Read More ...\nΑποβολή είναι η απώλεια μιας εγκυμοσύνης τις πρώτες 24. Είναι εύκολο, γρήγορο (το αποτέλεσμα βγαίνει σε 2 λεπτά) και φθηνό. Read More ...\nΗ εγκυμοσύνη φέρνει πολλές αλλαγές στο σώμα και στην κατάσταση της υγείας σας. Στην περίπτωση αυτή ονομάζεται «αιμορραγία εμφύτευσης» και, όπως. Αίμα (λίγο/σταγόνες ) προερχόμενο από την εμφύτευση του εμβρύου στη μήτρα, συνήθως 1. Ο σύντροφός σας μπορεί να είναι παρών στην εξέταση και τα αποτελέσματα βγαίνουν σε δύο ημέρες. Read More ...\nΟι περισσότερες εγκυμοσύνες δεν παρουσιάζουν επιπλοκές. Προχώρησε η εγκυμοσύνη, έως τη στιγμή που σταμάτησε η καρδιά μου μωρού. Γόνιμες ημέρες: Το ωάριο από τη στιγμή που βγαίνει από την. Μαιευτική, Εγκυμοσύνη, Μπαρτζιώκας Αθανάσιος, Μαιευτήρας - Χειρουργός. Σε κάθε. Η διαδικασία αυτή ονομάζεται εμφύτευση και διευκολύνεται από τις ορμονικές. Αν το τεστ εγκυμοσύνης δώσει αρνητικό αποτέλεσμα μετά την καθυστέρηση. Κι αυτό, επειδή η εμφύτευση του γονιμοποιημένου ωαρίου στην μήτρα. Αν, όμως, εννοείτε την εμφύτευση του εμβρύου στη μήτρα, η οποία γίνεται επτά έως οκτώ μέρες μετά την ωορρηξία, καταλαβαίνετε ότι πέντε. Εάν μια ανωμαλία παίζει ρόλο στην σωστή εμφύτευση και ανάπτυξη του εμβρύου τότε. Τις πρώτες εννέα εβδομάδες της εγκυμοσύνης, πολλές γυναίκες έχουν αιμορραγία που οφείλεται στην εμφύτευση του εμβρύου στη μήτρα.\nΕΓΚΥΜΟΣΥΝΗ. Η β χοριακή γοναδοτροπίνη (Human Chorionic Gonadotropin), είναι η ορμόνη η οποία παράγεται στο σώμα της γυναίκας κατά τη. Επιπλέον, η αιμορραγία μπορεί να οφείλεται σε τραχηλικό πολύποδα (καλοήθη όγκο που αναπτύσσεται στον τράχηλο) ή στην εμφύτευση του. Τα τεστ ωορρηξίας του εμπορίου λειτουργούν όπως ένα τεστ εγκυμοσύνης, με τη. Υψηλά ποσοστά επιχημένης εγκυμοσύνης με ασφαλή διαδικασία για την υγεία της μητέρας. Το αίμα στην εγκυμοσύνη είναι ανησυχητικό, αλλά δε σημαίνει πάντα ότι. Υπαρχει περιπτωση η εγκυμοσυνη να εξελιχθει φυσιολογικα Ευχαριστω πολυ Τώρα είμαι στην 6 εβδομάδα και 3 ημέρες πήγα στο γιατρό και είδαμε μόνο σάκο και το βγαίνει να είναι 5 και 1 ημέρα. Είναι οι πιο κρίσιμες εβδομάδες της εγκυμοσύνης! Πότε τα κολπικά υγρά υποδηλώνουν εγκυμοσύνη Το ύπουλο σημάδι. Οι πρώτες στιγμές της σύλληψης, η αρχική ανάπτυξη του εμβρύου και η στιγμή του τοκετού σε μια εξαιρετική δημιουργία του Alexander Tsiaras.


Yperdimios: Και το κρασί έχει ΕΧΘΡΟΥΣ!\nΚαι το κρασί έχει ΕΧΘΡΟΥΣ!\n• Σπαράγγια. Έχουν πολύ μεγάλη γευστική ένταση και δύσκολα ένα κρασί θα μπορούσε να σταθεί δίπλα τους. Αν όμως τα σερβίρετε με βούτυρο, τότε ένα Chardonnay και μάλιστα από την Αυστραλία θα μπορούσε να ανταπεξέλθει.\n• Αυγά. Γενικά τα αυγά δημιουργούν μία επίστρωση στο εσωτερικό του στόματος, μπλοκάροντας το κρασί. Αν τα αυγά έχουν μαγειρευτεί και με άλλα υλικά, τότε αυτά θα σας κατευθύνουν για την επιλογή του κρασιού. Και εδώ ένα «βουτυράτο» Chardonnay θα ήταν μια λύση, ενώ δεν είναι λίγοι που φανατικά υποστηρίζουν τη σαμπάνια.\n• Σπανάκι. Το σπανάκι έχει την ιδιαιτερότητα όταν ενωθεί με το κρασί και ειδικά με τα ερυθρά, να δημιουργεί μια δυσάρεστη μεταλλική αίσθηση. Αν όμως του προσθέσετε κρέμα γάλακτος, αυτή θα μαλακώσει τη γευστική του ένταση, ενώ αν προστεθεί λεμόνι, μπορεί κάλλιστα να ταιριάξει με ένα ξηρό και με αρκετή οξύτητα λευκό κρασί, όπως ένα Μοσχοφίλερο.\n• Σαρδέλες. Επειδή πρόκειται για πολύ λιπαρά ψάρια, η λιπαρή αυτή υφή τους εξουδετερώνει κάθε κρασί και η έντονη γεύση τους δημιουργεί επίσης μια μεταλλική αίσθηση. Όλα; Τα ξένα σίγουρα, γιατί εμείς οι Έλληνες διαθέτουμε τη Ρετσίνα! Εκεί που άλλα βγαίνουν knock out, η ρετσίνα θριαμβεύει. Αλλιώς προτιμήστε ένα άλλο λευκό, ξηρό κρασί, επίσης με αρκετή οξύτητα και πειθαρχήστε την ατίθαση γεύση της σαρδέλας προσθέτοντας κάποιο μυρωδικό, όπως μαϊντανός.\n• Σοκολάτα. Death by chocolate! Είναι πολύ γλυκιά και προκαλεί «ασφυξία» στους γευστικούς κάλυκες. Και εδώ όμως η Ελλάδα έχει την τέλεια λύση: Μαυροδάφνη, η οποία διαθέτει τα ίδια αρώματα. Από τα ξένα προτιμήστε ένα Muscat.\n• Αγκινάρες. Τέλος, ένα δύσκολο ταίρι για κρασί είναι οι αγκινάρες. Και εδώ η χρήση λεμονιού, όπως στη συνταγή «αγκινάρες αλά πολίτα», δίνει και πάλι τη λύση. Αναζητήστε ένα λευκό, ξηρό, με αρκετή οξύτητα κρασί. Ένα Sauvignon blanc θα έδενε θαυμάσια.\nΠρωτοδημοσιεύτηκε στο περιοδικό Real Taste στις\nΑναρτήθηκε από Yperdimios στις 1/31/2012 05:26:00 μ.μ.


ΑΝΕΚΔΟΤΟ: Ο μεθυσμένος - Ηλεία Οικονομία\nΑΝΕΚΔΟΤΟ: Ο μεθυσμένος\nΈνας τύπος κάθεται και τα πίνει σε ένα μπαρ κάθε βράδυ. Μεθάει συνεχώς και φεύγει πάντα τελευταίος από το μπαρ.\nΜια μέρα, ο μπάρμαν, αποφασίζει να του πει ότι δε γίνεται να τον αφήνει να μπεκρουλιάζει άλλο.\n– Ανθρωπέ μου, κάνεις κακό στον εαυτό σου, κατάλαβέ το. Αντε γύρνα σπίτι σου και άσε με και μένα στην ησυχία μου…\nΜε τα χίλια ζόρια, ο μπάρμαν τον διώχνει από το μπαρ, αλλά ο μεθυσμένος τριγυρίζει στους δρόμους σαν την άδικη κατάρα. Πηγαίνει και πέφτει επάνω σε ένα αυτοκίνητο. Ο οδηγός από μέσα βγαίνει κατατρομαγμένος έξω και τον ρωτάει αν είναι καλά.\n– Μια χαρά είμαι, του λέει ο μεθυσμένος. Εγώ δεν παθαίνω τίποτα, είμαι ο Χριστός.\n– Τι λες; Μεθυσμένος είσαι! Δεν είσαι ο Χριστός, σύνελθε.\n– Όχι, ο Χριστός είμαι. Θα σου το αποδείξω.\nΠερίεργος ο οδηγός, ακολουθεί τον μεθυσμένο, ο οποίος τον πηγαίνει στο μπαρ.\nΟ μπάρμαν με το που βλέπει τον μεθυσμένο να μπαίνει μέσα, σηκώνει τα χέρια στον ουρανό και λέει:\n– ΧΡΙΣΤΕ ΜΟΥ, πάλι εσύ;;;


Η σημερινή μας εκπαιδευτική παρουσίαση έγινε στην Σχολή Μονίμων Υπαξιωματικών Ναυτικού (Σ.Μ.Υ.Ν.) στο Ναυτικό Οχυρό Σκαραμαγκά.\nΘέμα μας η ιστορία του θρυλικού Αντιτορπιλικού "ΑΔΡΙΑΣ" (L.67) με την προβολή του ντοκυμαντέρ "Ελεύθερον το Εύψυχον".\nΓια μία ακόμη φορά, οι σπουδαστές της Σ.Μ.Υ.Ν. και εκ μέρους της Διοίκησης της Σχολής οι Αντιπλοίαρχοι κ.κ. Ι. Γιαννιώτης (Δντης Σπουδών) και Κων. Ψαλίδας, μας υποδέχθηκαν όπως πάντα με εγκαρδιότητα !\nΈτσι, στην αίθουσα προβολών, που φέρει και το όνομα του "Δίοπου Αντωνίου", που ήταν ο 1ος νεκρός του Α/Τ Αδρίας στις 20 Ιουλίου 1943, ολοκληρώθηκε το αφιέρωμά μας στο ηρωικό πλοίο.\nΕυχαριστούμε την Διεύθυνση Εθιμοτυπίας του ΓΕΝ και την αντίστοιχη της ΣΜΥΝ, για την εμπιστοσύνη που διαχρονικά δείχνουν στην Πολιτιστική Ομάδα "Αρχιπέλαγος".


Με επιτυχία ολοκληρώθηκε ο Πανελλήνιος Διαγωνισμός Ρομποτικής στο ΠΑΛΑΙ Γαλατσίου - Δήμος Γαλατσίου\nΑρχικήΕνημέρωσηΜε επιτυχία ολοκληρώθηκε ο Πανελλήνιος Διαγωνισμός Ρομποτικής στο ΠΑΛΑΙ Γαλατσίου\nΣυνολικά 265 ομάδες με 1.230 μαθητές και 265 προπονητές συμμετείχαν στον τελικό του Πανελλήνιου Διαγωνισμού Εκπαιδευτικής Ρομποτικής 2018 που διεξήχθη στο Κλειστό Ολυμπιακό Γήπεδο Γαλατσίου «ΠΑΛΑΙ». Ο Διαγωνισμός διοργανώθηκε από τον Μη Κερδοσκοπικό Οργανισμό WRO Hellas, με Στρατηγικό Συνεργάτη την COSMOTE και τελούσε υπό την Αιγίδα της Α.Ε. του Προέδρου της Δημοκρατίας Κυρίου Προκοπίου Παυλοπούλου.\nΠερισσότεροι από 3.500 μαθητές Δημοτικών, Γυμνασίων και Λυκείων από κάθε γωνιά της Ελλάδας έλαβαν μέρος στον Πανελλήνιο Διαγωνισμό Εκπαιδευτικής Ρομποτικής γεμίζοντας ελπίδα και χαρά την εκπαιδευτική κοινότητα. Αξίζει να αναφερθεί ότι στην τελική διαγωνιστική διαδικασία προκρίθηκε από το Γαλάτσι η ομάδα του 1ου Δημοτικού Σχολείου με το όνομα «Εμπρός Mars».\nΤόσο ο Τελικός, όσο και ο Περιφερειακός Αττικής του Πανελλήνιου Διαγωνισμού Ρομποτικής 2018 που διεξήχθη, πραγματοποιήθηκαν με την φιλοξενία και την συνεργασία του Δήμου Γαλατσίου και κατ’ επέκταση και της ΕΤΑΔ..\n«Όταν ήμουν στην ηλικία σας και άκουγα τη λέξη ρομπότ στο μυαλό μου, όπως και όλων των συμμαθητών μου, ερχόταν η εικόνα μιας γιγάντιας ανθρωπόμορφης πολεμικής μηχανής, που δεν πέθαινε με τίποτα. Οι σφαίρες και οι ρουκέτες έπεφταν βροχή …. αλλά το ρομπότ … εκεί…ακούνητο και ανίκητο …. Αν και δεν είναι πάρα πολλά τα χρόνια που άφησα τα σχολικά θρανία είναι όμως πάρα πολλά τα πράγματα που έχουν γίνει κι έχουν αλλάξει τόσο στη ρομποτική όσο και στην εκπαίδευση. Η κατασκευή ρομπότ αποτελεί σήμερα μια εξαιρετική μορφή εκπαιδευτικής διαδικασίας. Τα παιδιά μαθαίνουν να συνεργάζονται, μαθαίνουν να ακονίζουν το μυαλό τους και να βρίσκουν λύσεις, μαθαίνουν να καινοτομούν, μαθαίνουν το κατσαβίδι, μαθαίνουν πως ο υπολογιστής δεν είναι μόνο LOL ή Battlegrounds. Είναι και προγραμματισμός. Κυρίως όμως μέσω της εκπαιδευτικής ρομποτικής τα παιδιά μαθαίνουν πως η επιστήμη δεν είναι κάτι μακρινό και άπιαστο. Η επιστήμη βρίσκεται σε κάθε βήμα δίπλα μας. Πρέπει πρώτα να την κατανοήσουμε, μετά να την κάνουμε κτήμα μας και στη συνέχεια να την εξελίξουμε. Ο Πανελλήνιος Διαγωνισμός Ρομποτικής έχει αυτό τον σκοπό. Να ενεργοποιήσει μαθητές από όλη την Ελλάδα σε αυτή την πρωτότυπη εκπαιδευτική διαδικασία. Είναι τιμή μας και χαρά μας που σας φιλοξενούμε σήμερα εδώ στο Γαλάτσι και που συμβάλλουμε έστω και με αυτό τον τρόπο σε αυτή την ελπιδοφόρα προσπάθεια. Ο Δήμος Γαλατσίου θέλει να πρωτοπορεί και να υποστηρίζει καινοτόμες δράσεις που κάνουν τη ζωή όλων μας καλύτερη». Τέλος, κλείνοντας τον χαιρετισμό του είπε χαρακτηριστικά: «Αγαπητοί συμμετέχοντες στον Πανελλήνιο Διαγωνισμό Ρομποτικής βρίσκεστε στη σάλα όπου πραγματοποιήθηκαν οι Ολυμπιακοί Αγώνες της Ρυθμικής Γυμναστικής και του Πικ Πονγκ. Τώρα καλείστε εσείς με τη σειρά σας ως ‘αθλητές’ της ρομποτικής να διαγωνιστείτε με πάθος, άμυλα και κυρίως με χαμόγελο. Και όποια κι αν είναι σήμερα τα αποτελέσματα, μην σταματήσετε ποτέ να δημιουργείτε. Όχι μόνο στην ρομποτική αλλά στην ζωή σας γενικότερα. Η δημιουργία δεν δίνει ψυχή και κίνηση μόνο στα ρομπότ σας. Δίνει κυρίως τη ζωή στους ανθρώπους. Καλή επιτυχία σε όλες τις ομάδες».


Κύρωση όλων των δασικών χαρτών ως το 2019 – dasarxeio.com\nΑρχική σελίδα › Δασική Υπηρεσία › Κύρωση όλων των δασικών χαρτών ως το 2019\nΚύρωση όλων των δασικών χαρτών ως το 2019\nΜέχρι το 2019 αναμένεται να έχει ολοκληρωθεί η κύρωση των δασικών χαρτών της χώρας, όπως ανακοίνωσε σε συνέντευξη τύπου ο αναπληρωτής υπουργός Περιβάλλοντος και Ενέργειας Γιάννης Τσιρώνης, με αφορμή την έναρξη της σχετικής διαβούλευσης.\nΣύμφωνα με το σχέδιο νόμου, αναμένεται να επιταχυνθούν σημαντικά οι διαδικασίες από την κατάρτιση ως την κύρωση των χαρτών. Επαναφέρεται στη διεύθυνση δασών η συγκεκριμένη αρμοδιότητα, ενώ σε περίπτωση κολλήματος ή αδυναμίας της δασικής υπηρεσίας λόγω έλλειψης πόρων, προβλέπονται αναθέσεις σε ιδιωτικά γραφεία εκπόνησης μελετών, προκειμένου το έργο να συνεχιστεί απρόσκοπτα.\nΕπιπλέον προβλέπεται η άμεση, μετά τη θεώρηση του δασικού χάρτη, καθώς επίσης και η ίδρυση και λειτουργία ειδικού διαδικτυακού τόπου στον οποίο θα αναρτάται ο συγκεκριμένος χάρτης. Σημειώνεται ότι η διαδικασία της κύρωσης του χάρτη θα προχωράει ανεξάρτητα από τυχόν ενστάσεις και αντιρρήσεις, οι οποίες θα εξετάζονται κατά περίπτωση.\n«Οι δασικοί χάρτες είναι εφαλτήριο ανάπτυξης», ανέφερε ο κ. Τσιρώνης συμπληρώνοντας ότι αναμένονται πριν την ολοκλήρωση του Κτηματολογίου. Ο αναπληρωτής υπουργός έκανε λόγο για «μακρόχρονη διαφθορά και διαπλοκή, στην οποία αναγκάστηκαν να προσαρμοστούν και οι πολίτες, γεγονός που οδήγησε σε άναρχη και χωρίς σχέδιο επέκταση οικισμών».\nΌπως είπε, καταργείται πλέον η επικάλυψη αρμοδιοτήτων μεταξύ ΕΚΧΑ και δασικών υπηρεσιών, με σημαντική επίσπευση στην ανάρτηση, τη θεώρηση και την κύρωση αυτού.\nΌσον αφορά τους αυθαίρετους οικισμούς, ο αναπληρωτής υπουργός ανέφερε ότι «ο δασικός χάρτης δε θα λύσει το πρόβλημα για σπίτια που θα βρεθούν σε δάση. Θα το καταγράψει, έτσι ώστε ο νομοθέτης σε εύλογο διάστημα να το αντιμετωπίσει».\nΕιδικότερα, σε σχέση με τους δασικούς χάρτες προβλέπονται τρεις κατηγορίες οικισμών. Με πορτοκαλί χρώμα πρόκειται να αποτυπωθούν όσοι δεν αντιμετωπίζουν κανένα ζήτημα. Με κίτρινο θα καταγραφούν οι οικισμοί προ του 1923, που ναι μεν έχουν άδειες δόμησης, αλλά δεν έχει ελεγχθεί ο δασικός τους χαρακτήρας, καθώς επίσης και περιπτώσεις οικισμών που τα όριά τους κρίθηκαν αντισυνταγματικά από το ΣτΕ, και οι οποίοι θα αποστέλλονται στην αρμόδια επιτροπή της δασικής υπηρεσίας. Σε μία τρίτη κατηγορία θα μπαίνουν όσες περιπτώσεις είναι παντελώς αυθαίρετες.\n«Μόλις καταγραφεί το πρόβλημα, θα το δούμε κατάματα και θα το αντιμετωπίσουμε», ανέφερε ο κ. Τσιρώνης προαναγγέλλοντας την άμεση σύσταση επιτροπών αντιρρήσεων.\n«Όσοι ιδιοκτήτες έχουν αγοράσει καλόπιστα, χωρίς να γνωρίζουν ότι έχει υπάρξει καταπάτηση, να ξέρουν ότι οι διαφορές αυτές πρέπει να λυθούν επ’ ωφελεία του πολίτη» ανέφερε.\nΌπως επεσήμανε η Χριστίνα Μπαριτάκη, γενική γραμματέας του ΥΠΕΝ, «με βάση τις προβλέψεις του σχεδίου νόμου αποσαφηνίζονται οι διαδικασίες, τα χρονικά περιθώρια και οι αρμοδιότητες για να αντιμετωπίσουμε την καθυστέρηση στο θέμα της κύρωσης των δασικών χαρτών».\n«Το Κτηματολόγιο δεν ήταν δυνατόν να αντικαθιστά τις κρατικές υπηρεσίες. Με το σχέδιο νόμου περιγράφονται και αποσαφηνίζονται οι αρμοδιότητες» ανέφερε η Χ. Κλωνάρη διευθύνουσα σύμβουλος της Κτηματολόγιο Α.Ε., τονίζοντας ότι «δεν μπορεί να υπάρξει κτηματολόγιο χωρίς την κύρωση δασικών χαρτών, προκειμένου να κατοχυρωθεί η περιουσία του δημοσίου και να διασφαλιστούν οι συναλλαγές».\nΑπ’ την πλευρά του, ο γενικός διευθυντής Δασών, Κ. Δημόπουλος, έκανε γνωστό ότι «πλέον αξιοποιείται όλο το δυναμικό των στελεχών που γνωρίζουν το θέμα», κάνοντας λόγο για τη δυνατότητα ταχύτατων θεωρήσεων και τη δημιουργία ποιοτικών χαρτών. Όσον αφορά τις κατεδαφίσεις αυθαιρέτων, ο αναπληρωτής υπουργός τόνισε ότι «άμεσα θα έχουμε καταγεγραμμένο το πρόβλημα και θα λειτουργήσουμε συνολικά».\nΤο έργο αναμένεται να κοστίσει περί τα 70 εκ. ευρώ, ενώ οι πόροι πρόκειται να αναζητηθούν από το Πράσινο Ταμείο, από το πρόγραμμα δημοσίων επενδύσεων, καθώς επίσης και από τα σχετικά τέλη.\n‹ Τι αλλάζει με το νομοσχέδιο για τους δασικούς χάρτες\nΣυνέντευξη Τύπου για τους Δασικούς Χάρτες ›\nTags: Βραχώδεις εκτάσεις, Γιάννης Τσιρώνης, Δασικοί Χάρτες, Κτηματολόγιο, Πράσινο Ταμείο, Φρυγανικά οικοσυστήματα, Χορτολιβαδικές εκτάσεις


Συνομιλίες Ελλάδας-Κύπρου για την ΑΟΖ – THE PAPER\nΘέματα που καλύπτουν διμερές σχέσεις μεταξύ των δύο χωρών.\nΣτην Αθήνα για επίσημη επίσκεψη βρίσκεται ο Υπουργός Άμυνας Φώτης Φωτίου, έπειτα από πρόσκληση του Έλληνα Υπουργού Εθνικής Άμυνας Πάνου Παναγιωτόπουλου. Το πρωί, ο κ. Φωτίου συνομιλίσε με τον Έλληνα ομόλογό του, για θέματα που καλύπτουν διμερές σχέσεις που άπτονται της αρμοδιότητας των δυο Υπουργείων, στο πλαίσιο της συνεργασίας Ελλάδας-Κύπρου στους τομείς της άμυνας και της ασφάλειας. Οι δύο Υπουργοί αναμένεται, να εξετάσουν και ζητήματα που αφορούν τις πρόσφατες εξελίξεις στην περιοχή, θέματα που σχετίζονται με τις ΑΟΖ των δύο χωρών, καθώς και τη συνεργασία τους στον τομέα της ενεργειακής ασφάλειας. Κατά τη διάρκεια της παραμονής του στην Αθήνα ο κ. Φωτίου θα συναντηθεί επίσης με τον Έλληνα Υπουργό Εξωτερικών Δημήτρη Αβραμόπουλο.\nΣύμφωνα με καλά ενημερωμένες πηγές του Υπουργείου Άμυνας, η επίσκεψη του κ. Φωτίου στην Αθήνα αποτελεί συνέχεια της επίσημης επίσκεψής του στο Τελ-Αβίβ την περασμένη εβδομάδα, όπου είχε επαφές με τον Ισραηλινό ομόλογό του κ. Γιαλόμ, και «δεν αποτελεί καθόλου τυχαίο γεγονός ότι πραγματοποιείται στη συγκεκριμένη χρονική συγκυρία».\nΈνα από τα κύρια θέματα που οι δύο υπουργοί θα συζητήσουν στην ελληνική πρωτεύουσα είναι η προοπτική της συνεργασίας Κύπρου-Ελλάδας-Ισραήλ, στο πλαίσιο της διαμόρφωσης των όρων για την ενεργειακή ασφάλεια στην ευρύτερη περιοχή, ενώ ιδιαίτερη συζήτηση θα γίνει όσον αφορά το θέμα των κοινών ασκήσεων έρευνας και διάσωσης, ενόψει της κοινής άσκησης των τριών χωρών που θα λάβει χώραν τον ερχόμενο Σεπτέμβριο.\nΙδιαίτερη έμφαση θα δοθεί παράλληλα και στο θέμα των διμερών αμυντικών σχέσεων μεταξύ Κύπρου – Ελλάδας, σε μια προσπάθεια να εξευρεθούν τρόποι ακόμη καλύτερου συντονισμού και συνεργασίας\n«Στόχος είναι η περαιτέρω εμβάθυνση των αμυντικών σχέσεων των δύο χωρών», επισήμανε στη «Σ» αρμόδια υπηρεσιακή πηγή, δοθέντος, πλέον, του γεγονότος ότι τα σύνορα των δύο χώρων ευρίσκονται ουσιαστικά στη θαλάσσια περιοχή της Ανατολικής Μεσογείου, σ’ ένα εξαιρετικά ασταθές και διακυβευόμενο γεωστρατηγικό περιβάλλον. Ως εκ τούτου, το υφιστάμενο πλαίσιο της αμυντικής συνεργασίας θα πρέπει να επανεξεταστεί, στην προοπτική περαιτέρω αναβάθμισής του.\nΙδιαίτερης σημασίας κρίνεται και η συνάντηση του κ. Φωτίου με τον Έλληνα Υπουργό Εξωτερικών Δημήτρη Αβραμόπουλο, καθώς, σύμφωνα με πληροφορίες μας, θα συζητηθεί, προεχόντως, μεταξύ άλλων θεμάτων, η προοπτική υποβολής αίτησης από πλευράς Κύπρου για ένταξη στον Συνεταιρισμό για την Ειρήνη στην Ευρώπη. Στο πλαίσιο αυτό, θα συζητηθούν τα επόμενα βήματα της Κύπρου, αλλά και το πώς μπορούν οι δύο χώρες να συντονιστούν, όσον αφορά τη διαμόρφωση «ευοίωνων προϋποθέσεων» για θετική κατάληξη του κυπριακού αιτήματος, δεδομένου του ρόλου της Τουρκίας.\nΜελέτη για την δημιουργία ελληνοκυπριακού αγωγού φυσικού αερίου ΟΗΕ: Ελλάδα, Κύπρος, Αρμενία και ΗΑΕ «τραυμάτισαν» την Τουρκική προεδρία Κυπριακή ΑΟΖ: Ανοικτά της Αμμοχώστου η γαλλική φρεγάτα La Fayette\nάμυναΑΟΖασφάλειαΕλλάδαΚύπροςΠαναγιωτόπουλοςυπουργός Εθνικής ΆμυναςΦωτίου


Πλέον είναι υπόθεση μερικών λεπτών ώστε να εκτυπώσεις ένα αντίγραφο του διπλώματός σου ή να το κατεβάσεις στο κινητό και να το έχεις, σε περίπτωση που το χρειαστείς.\nΦυσικά, αυτό δεν αντικαθιστά τη φυσική μορφή του διπλώματος, όμως μπορεί να φανεί ιδιαίτερα χρήσιμο σε αρκετές περιπτώσεις.\nΠάμε να δούμε πως θα δείτε το δίπλωμά σας online και πως θα το εκτυπώσετε ή θα το αποθηκεύσετε!\nΔίπλωμα οδήγησης online από το gov.gr\nΕπισκεπτόμαστε τη σελίδα https://drivers-vehicles.services.gov.gr/driving-licenses/dashboard και κάνουμε σύνδεση με τα προσωπικά στοιχεία taxis μας. Εκεί, στην πρώτη οθόνη θα βρούμε 2 επιλογές:\nΣτην άδεια οδήγησης μπορούμε να βρούμε το δίπλωμά μας και θα το δούμε τώρα αναλυτικά. Στην επιλογή «Άδειες κυκλοφορίας» μπορείτε να βρείτε ένα αντίγραφο από όσες άδειες οχημάτων είναι στο δικό σας ΑΦΜ.\nΆδεια οδήγησης online\nΣε αυτήν την επιλογή μπορείτε να έχετε ένα αντίγραφο της άδειας οδήγησης λόγω φθοράς, κλοπής ή απώλειας καθώς επίσης και να προβείτε σε ανανέωση ή αντικατάσταση του έντυπου διπλώματος.\nΕπιλέγοντας αυτήν την επιλογή, θα μεταφερθείτε σε μια σελίδα που είναι όπως στην παρακάτω φωτογραφία:\nΑριστερά βλέπετε το δίπλωμά σας και δεξιά τις επιλογές που έχετε. Αν πατήσετε το εικονίδιο που βρίσκεται πάνω στο δίπλωμα, στην κάτω δεξιά γωνία τότε θα δείτε και την πίσω όψη του διπλώματός σας.\nΕπιλέγοντας το «Αντίγραφο άδειας οδήγησης λόγω απώλειας/κλοπής» μπορείτε να προβείτε σε αίτηση αντιγράφου, κάνοντας upload τα απαραίτητα δικαιολογητικά (φωτογραφία και την σκαναρισμένη υπογραφή σας), πληρώνοντας το αντίστοιχο παράβολο και επιλέγοντας τον τόπο παραλαβής.\nΣε κάθε περίπτωση, η εικόνα του διπλώματος που φαίνεται online δεν γίνεται αποδεκτή – οπότε θα πρέπει να έχετε μαζί σας το κανονικό σας δίπλωμα.\nΑυτό έρχεται να αλλάξει με την εφαρμογή car wallet όπου σύντομα θα μπορούμε να έχουμε το δίπλωμά μας στο κινητό, σε ψηφιακή μορφή και να μπορεί να παρουσιαστεί σε οποιοδήποτε έλεγχο ζητηθεί.\nΠρος το παρών, η συγκεκριμένη δυνατότητα είναι πολύ εύχρηστη αν υπάρχει απώλεια διπλώματος και θέλετε να προβείτε σε αντικατάσταση ή εφόσον έχει φθαρεί ή κλοπεί το δίπλωμά σας και θέλετε να εκδώσετε νέα κάρτα.\nΜην ξεχνάμε και την σχετικά πρόσφατη δυνατότητα που είναι διαθέσιμη σε όλους τους νέους οδηγούς, ώστε να έχουν την προσωρινή άδεια οδήγησης online, μέσα σε μερικές ημέρες από την στιγμή που πέτυχαν στις εξετάσεις!\nΗ προσωρινή άδεια οδήγησης κατέχει θέση νόμιμου διπλώματος για όσους μήνες έχει ισχύ ή μέχρι να εκδοθεί το κανονικό δίπλωμα οδήγησης. Μπορεί να χρησιμοποιηθεί κανονικά για να εκδώσετε ασφάλεια αυτοκινήτου μέσα από το asfaleies24.gr καθώς είναι αποδεκτή από την πλειοψηφία των ασφαλιστικών εταιρειών!


Τώρα δεν… κρύβεται ο Αυγενάκης! (pics) – inpaok.com\nΑκόμα ένα… έπος από τον υφυπουργό Αθλητισμού\nΜπορεί το διάστημα που «έκαιγε» το θέμα της… δικής του ΕΕΑ, μετά την σκανδαλώδη εισήγηση για ΠΑΟΚ και Ξάνθη να ήταν εξαφανισμένος, ωστόσο εν μέσω της πανδημίας του κορονοϊού ο Λευτέρης Αυγενάκης αποφάσισε να κάνει δυναμική επιστροφή.\nΟ υφυπουργός Αθλητισμού κατάφερε να δώσει 18 συνεντεύξεις σε ραδιόφωνα, εφημερίδες και ιστοσελίδες, σε διάστημα οκτώ ημερών, παρότι το αντικείμενο του δεν έχει καμία σχέση με τα φλέγοντα θέματα που απασχολούν την κοινή γνώμη.\nΥπενθυμίζεται μάλιστα ότι ο Αυγενάκης είχε μπει στον… πάγο από την Κυβέρνηση, μετά το «μπάχαλο» που δημιούργησε η δική του επιτροπή, ωστόσο τώρα φαίνεται πως βρήκε την ευκαιρία να «ρεφάρει» καλύπτοντας το χαμένο έδαφος.\nΔεν είναι απίθανο μάλιστα, οι 18 αυτές συνεντεύξεις που παραχώρησε να τον καθιστούν «ρέκορντμαν» ανάμεσα στα στελέχη της κυβέρνησης.\nΔείτε ενδεικτικά μερικές συνεντεύξεις:


Γεωργία Γαραντζιώτη: Η δημοσιογράφος του Open που θα θέλαμε όλοι να είμαστε - Nitro Magazine\nΣτους περισσότερους ανθρώπους που κάνουν κάτι που στα μάτια μας είναι σπουδαίο, δεν τους αρέσει να τους επαινούν, δεν τους αρέσει να τους αποθεώνουν. Κοκκινίζουν, ντρέπονται και το αποδέχονται μόνο και μόνο από ευγένεια. Η Γεωργία Γαραντζιώτη, η δημοσιογράφος του Open που έγινε viral τα τελευταία 24ωρα, είναι ένας τέτοιος άνθρωπος.\nΣτις αρχές της εβδομάδας είχε βγει στην άδεια της ύστερα από μια κουραστική σεζόν. Από την πρώτη της χρονιά ως δημοσιογράφος, από τον ΣΚΑΪ όπου ξεκίνησε, δεν πρέπει να έχει χαρεί ποτέ διακοπές χωρίς να τη φωνάξουν πίσω για να καλύψει στο ρεπορτάζ. Έτσι της συνέβη και τώρα. Από κει που περίμενε να βρεθεί σε μια παραλία να κάνει ηλιοθεραπεία, βρέθηκε σε μια έκταση που πίσω της απλωνόταν η φωτιά.\nΚι αντί να μείνει στο δικό της καθήκον ως δημοσιογράφος, επεκτάθηκε στο καθήκον της ως άνθρωπος με ενσυναίσθηση και κατανόηση. Πήρε τη μάνικα και συνέβαλλε όσο μπορούσε στην προσπάθεια των πυροσβεστών να τη μεταφέρουν προς τη φωτιά.\nΓια την πλειοψηφία του κόσμου, αν δεν είχε υπάρξει αυτό το περιστατικό με τη μάνικα, η Γεωργία θα ήταν τσουβαλιασμένη στις ατάκες για τους ξεπουλημένους δημοσιογράφους που τα παίρνουν από το κράτος για να κάνουν προπαγάνδα υπέρ του εμβολιασμού.\nΑυτό είναι ακόμα ένα δομικό λάθος που έχει διοχετευθεί προς την κοινωνία για τους ρεπόρτερ και το φταίξιμο δεν είναι ούτε της κοινωνίας, ούτε των ρεπόρτερ. Υπάρχει όμως δυστυχώς.\nΕιρήνη Μάλεση: 24χρονη εθελόντρια πυροσβέστης έσβηνε φωτιές την ώρα που καιγόταν το σπίτι της\nΗ Γεωργία Γαραντζιώτη, απόφοιτος του τμήματος Επικοινωνίας και ΜΜΕ στο Καποδιστριακό, αθλήτρια του πόλο με διακρίσεις, πέρασε όλο το στάδιο της αμισθί εργασίας που επιβάλλουν οι παλιότεροι στους νεότερους. «Εγώ δούλεψα 1.5 χρόνο χωρίς να πάρω ευρώ, έτσι θα κάνεις κι εσύ». Από το μηδέν πήγε στα ψίχουλα και μετά από 7-8 χρόνια πορείας, στα οποία έχει βρεθεί να κάνει σοβαρό ρεπορτάζ και ποτέ δεν έκανε έκπτωση στις αξίες της, μπορεί να παίρνει σήμερα έναν αξιοπρεπή μισθό.\nΌχι όμως τέτοιο που να αξίζει σε δημοσιογράφους όπως εκείνη, που παρατάνε την άδεια τους και αντιλαμβάνονται ότι μπροστά στο καθήκον της προσφοράς διά της ενημέρωσης, δε μπορεί να υπερνικήσει η παραλία.\nΔεν είναι η μόνη η Γεωργία. Υπάρχουν σαν κι εκείνη αρκετοί. Κι αν αναρωτιέστε «τι κάθονται και υπηρετούν ξεπουλημένα κανάλια;», σκεφτείτε τι θα συνέβαινε αν εξέλειπαν κι αυτοί οι δημοσιογράφοι από τον πυρήνα της ενημέρωσης.\nΝα θυμάστε λοιπόν τι έκανε η Γεωργία και η κάθε Γεωργία. Κι ίσως την επόμενη φορά να είστε πιο επιεικείς με κάποιους δημοσιογράφους. Ίσως δείτε πέρα από αυτό που θέλετε να πιστέψετε!


Τοποθέτηση της βεράντας και του μπαλκονιού με ξύλινα πλακάκια - Χρησιμοποιήστε ξύλινα πλακάκια ως δάπεδο\nΤοποθέτηση του μπαλκονιού με ξύλινα πλακάκια – Χρησιμοποιήστε ξύλινα πλακάκια ως δάπεδο στο μπαλκόνι\nΔημιουργήστε ένα ζεστό μπαλκόνι με δάπεδο από ξύλινα πλακάκια. Μετατρέψτε τον απλό, βαρετό εξωτερικό χώρο σε μια ζεστή γωνιά για χαλάρωση.\nΔώσαμε ιδιαίτερη προσοχή στα διάφορα ξύλινα πλακάκια.\nΜπορείτε εύκολα να τα βρείτε και να τα βάλετε στο πάτωμα στο μπαλκόνι. Υπάρχει μεγάλη ποικιλία και πολλές φτηνές προσφορές στην αγορά. Έτσι, μπορείτε εύκολα και γρήγορα να επιλέξετε το καλύτερο για τον εξωτερικό σας χώρο – μπαλκόνι ή βεράντα. ΙΚΕΑ προσφέρει πρωτότυπα και φθηνά πλακάκια.\nΕλαφριά και σκούρα ξύλινα πλακάκια στην ηλιόλουστη βεράντα\nΣκούρος ξύλινος εξοπλισμός σε εξωτερικούς χώρους που φαίνεται από ψηλά\nΓωνιά χαλάρωσης για τις καλοκαιρινές μέρες\nΤα ξύλινα πλακάκια στο μπαλκόνι είναι γενικά διακοσμημένα με διαφορετικά σχέδια. Επομένως, μπορείτε να σχεδιάσετε το μπαλκόνι σας στο δικό σας στυλ. Μπορούν να κοπούν εύκολα χρησιμοποιώντας ένα πριόνι χειρός ή ένα παζλ.\nΓια περισσότερο ενδιαφέρον, σκεφτείτε να αφήσετε μερικά ξύλινα πλακάκια και στη συνέχεια να συμπληρώσετε τα κενά. Χρησιμοποιήστε μερικά μεγάλα βότσαλα ποταμού ή θρυμματισμένα τούβλα. Προσθέστε μερικά ωραία πράσινα φυτά σε γλάστρες, μπαμπού ή άλλο πράσινο και θα είστε ευχαριστημένοι με την τεράστια βελτίωση που κάνατε. Αποφύγετε να τοποθετήσετε πάρα πολλά αντικείμενα (ή αντικείμενα που δεν θα χρησιμοποιήσετε καθόλου) στο μπαλκόνι. Το λιγότερο είναι πάντα καλύτερο.\nΕξαιρετική ατμόσφαιρα σε εξωτερικούς χώρους\nΜεγάλη βεράντα με ξύλινο δάπεδο\nΠράσινα και κίτρινα έπιπλα στην πίσω βεράντα\nΑπλός σχεδιασμός επίπλων μπαλκονιού και ξύλινα πλακάκια\nΤοποθέτηση ξύλινων πλακιδίων στο μπαλκόνι\nΔεν είναι μια δύσκολη δουλειά που κάνεις μόνος σου\nΥπέροχη ατμόσφαιρα στην ηλιόλουστη βεράντα\nΜικρό μπαλκόνι – εξωτικά φυτά\nΆνετο και πρακτικά εξοπλισμένο μπαλκόνι\nΜεγάλη βεράντα – έπιπλα από μπαστούνι και πράσινα φυτά\nΈτσι φαίνεται ένα μπαλκόνι με ξύλινα πλακάκια στο πάτωμα\nΤώρα μπορείτε να φροντίσετε τη φύτευση


Έφυγε ο Θανάσης Δέδες / Πένθος στο ποδόσφαιρο της Εύβοιας... - Lamianow.gr\n«Έφυγε» από τη ζωή ο Θανάσης Δέδες βυθίζοντας στο πένθος το ευβοικό ποδόσφαιρο.\n«Όλη η οικογένεια του ΑΟ Ηρακλής Ψαχνών, συγκλονισμένη από την απώλεια του φροντιστή και ένθερμου οπαδού της ομάδας μας Θανάση Δέδε, εκφράζει την βαθύτατη θλίψη της και τα θερμά της συλλυπητήρια στην σύζυγο, στα παιδιά και στους οικείους του, για τον θάνατο του αγαπημένου τους συζύγου και πατέρα. Ας είναι ελαφρύ το χώμα που θα τον σκεπάσει».\nΗ κηδεία του θα γίνει την Πέμπτη (26-12-2019) και ώρα 12:00 στον Ιερό Ναό της Ευαγγελίστριας, στη Καστέλλα.\nTags: Δέδες Ηρακλής ΨαχνώνΕύβοιαΘανάσης ΔέδεςΠοδόσφαιρο εύβοιας\nΑπό ΔΑΚ Λαμίας… «Αθανάσιος Διάκος»! / Ομόφωνη η απόφαση στο Δ.Σ\nΡούμελη: Ο υδράργυρος έκανε βουτιά στους... -4.5(°C), δείτε που...


ΝΟΜΟΣ 3852/2010 - ΜΕΡΟΣ Β΄/ΚΕΦΑΛΑΙΟ Δ΄/Άρθρο 84/ΠΑΡΑΓΡΑΦΟΣ 3\nΜε αιτιολογημένη απόφασή του, που λαμβάνεται με την απόλυτη πλειοψηφία των μελών του, εισηγείται στο δημοτικό συμβούλιο, όταν ληφθεί από αυτό σχετική από- φαση, για τη χορήγηση χρηματικών βοηθημάτων και ει- δών διαβίωσης ή περίθαλψης σε οικονομικά αδύνατους κατοίκους και πολύτεκνους, καθώς και τη μείωση δημοτι- κών φόρων ή τελών ή απαλλαγή από αυτούς για τα προ- βλεπόμενα από τις ισχύουσες διατάξεις πρόσωπα, κα- θώς και τα πρόσωπα που χρήζουν «βοήθειας στο σπίτι» και «διοικητικής βοήθειας».\nΝΟΜΟΣ ΘΕΣΣΑΛΟΝΙΚΗΣ Α. Συνιστώνται οι κατωτέρω δήμοι: 1. Δήμος Θεσσαλονίκης με έδρα τη Θεσσαλονίκη απο- τελούμενος από τους δήμους α. Θεσσαλονίκης και β. Τριανδρίας, οι οποίοι καταργούνται. 2. Δήμος Κορδελιού - Ευόσμου με έδρα τον Εύοσμο α- ποτελούμενος από τους δήμους α. Ελευθερίου-Κορδελι- ού και β. Ευόσμου, οι οποίοι καταργούνται. 3. Δήμος Νεάπολης - Συκεών με έδρα τις Συκιές απο- τελούμενος από τους δήμους α. Συκεών β. Αγίου Παύ- λου γ. Νεαπόλεως και δ. Πεύκων, οι οποίοι καταργού- νται. 4. Δήμος Παύλου Μελά με έδρα τη Σταυρούπολη α- ποτελούμενος από τους δήμους α. Σταυρουπόλεως β. Πολίχνης και γ. Ευκαρπίας, οι οποίοι καταργούνται. 5. Δήμος Αμπελοκήπων - Μενεμένης με έδρα τους Α- μπελόκηπους αποτελούμενος από τους δήμους α. Αμπε- λοκήπων και β. Μενεμένης, οι οποίοι καταργούνται. 6. Δήμος Πυλαίας - Χορτιάτη με έδρα το Πανόραμα και ιστορική έδρα το Χορτιάτη αποτελούμενος από τους δή- μους α. Πανοράματος β. Πυλαίας και γ. Χορτιάτη, οι ο- ποίοι καταργούνται. 7. Δήμος Χαλκηδόνος με έδρα τα Κουφάλια και ιστορι- κή έδρα τη Γέφυρα αποτελούμενος από τους δήμους α. Χαλκηδόνος β. Αγίου Αθανασίου και γ. Κουφαλίων, οι ο- ποίοι καταργούνται. 8. Δήμος Δέλτα με έδρα τη Σίνδο αποτελούμενος από τους δήμους α. Εχεδώρου β. Αξιού και γ. Χαλάστρα


Αραχτοί και Light: Μια καταγάλανη λίμνη στα βράχια!\nΑπό μακριά μοιάζει με ένα τεράστιο καταγάλανο «μάτι», το οποίο δεσπόζει επάνω σε έναν βράχο. «Πώς να χάσεις μια τέτοια λήψη;», αναρωτιέται ο φωτογράφος Bobby Haas, συνεργάτης του «National Geographic», και έχει απόλυτο δίκιο.\nΗ «γαλάζια λίμνη» που βλέπετε βρίσκεται στο Rocas Baimbridgen των Γκαλαπάγκος, ένα μικρό και «ολόγυμνο» βραχώδες νησί μέσα στη θάλασσα, δημιουργώντας ένα μοναδικό τοπίο. «Η περιοχή δεν έχει βλάστηση, αλλά τα νερά είναι κρυστάλλινα και οι εικόνες μαγικές. Τα φλαμίνγκο είναι οι μόνοι κάτοικοι των νησιών, που δείχνουν να τα προτιμούν και με το παραπάνω. Όσο για τη λίμνη; Η φωτογραφία μιλάει από μόνη της», σχολιάζει ο Bobby σε μερικές γραμμές. Τα υπόλοιπα δεν λέγονται με λόγια! Θαυμάζονται με τα μάτια!\nΑναρτήθηκε από araxtos στις Τρίτη, Μαΐου 15, 2012\nΚατηγορίες Περιβάλλον, Φωτογραφία


Είστε εδώ: Home / ΜΟΥΣΙΚΟΜΑΝΙΑ / Μερικοί το προτιμούν καυτό… Οι Kaleo στο Principal Club Theatre.\n18 Δεκεμβρίου 2017 2915 Views\nEΙΔΑΜΕ - ΑΚΟΥΣΑΜΕ - ΣΧΟΛΙΑΖΟΥΜΕ\nΓράφει η Ρένα Καλπάκη.\nKaleo στα χαβανέζικα σημαίνει «ήχος», το όνομα για την μπάντα από την Ισλανδία, κάτι που ίσως δημιουργεί αντιφατικούς συνειρμούς, αλλά αν σκεφτείς ότι η Χαβάη έχει ηφαίστεια και η Ισλανδία θερμοπίδακες, το αποτέλεσμα είναι ίδιο: καυτό! Τελειώνω το σύντομο μάθημα Γεωγραφίας προσγειώνοντάς μας εδώ στο Principal όπου τους απολαύσαμε το περασμένο Σάββατο.\nΚατάμεστος ο χώρος με το γυναικείο πληθυσμό να καταλαμβάνει το μπροστινό χώρο κοντά στη σκηνή για να απολαύσουν φυσικά τον front man του συγκροτήματος JJ Julius Son. H ανυπομονησία ήταν έκδηλη αφού το δεκάλεπτο που ξέφυγε της προγραμματισμένης εμφάνισης δημιούργησε έντονη ανησυχία στο πλήθος. Λίγο μετά η μπάντα ανεβαίνει στη σκηνή με τον JJ Julius να φέρνει κυριολεκτικά τον «Ιούλιο» στην αίθουσα. Οι τσιρίδες των κοριτσιών μόνο με παρόμοιες εκδηλώσεις αγάπης για μεγάλα ονόματα της ποπ/ροκ μπορούν να συγκριθούν. Αν και μικροκαμωμένος, ο 26χρονος έχει όλα τα στοιχεία του «καυτού» αγοριού: γυμνασμένος, γωνίες στο πρόσωπο, σοβαρό, μυστηριώδες βλέμμα, μπάσα φωνή.\nΞεκίνημα με το “Broken Bones” και σίγουρα μας «διαόλισε» με στίχους όπως “the devil’s gonna set me free”, για να μας καλωσορίσει στη συνέχεια με ένα ελληνικότατο «γεια σας»! Σοβαρός, ανεπηρέαστος από τον πανικό που δημιουργούσε- κάθε βράδυ άλλωστε το ίδιο σκηνικό θα βιώνει ο άνθρωπος- απέδειξε ότι εκτός από κορμί είναι και φωνή. Και πέρα από την πλάκα σε κομμάτια όπως το “Alltheprettygirls” αφήνει τη φωνή του να ξεδιπλωθεί σε αρκετές οκτάβες. Και αν σκεφτεί κανείς ότι υπογράφει μουσική και στίχους στα περισσότερα τραγούδια, καταλαβαίνει ότι τίποτε δεν είναι τυχαίο για την επιτυχία.\nΦυσικά δεν ήταν μόνο ο JJ που ήξερε να ξεσηκώνει το πλήθος. Όλα τα μέλη της μπάντας ήταν σούπερ ενεργητικά πάνω στη σκηνή με τον καθένα από αυτούς να κλέβει κατά διαστήματα την παράσταση με τη δική του τρέλα. Και κάπως έτσι σπάνε ακόμη μία φορά τα στερεότυπα που θέλουν τους βόρειους λαούς «κρύους», εκτός αν τα Ισλανδικά γκέιζερ είναι τόσο αποτελεσματικά…\nΑπό τις δυνατές στιγμές επίσης του προγράμματος ήταν η διασκευή του κλασικού “Bang Bang” το οποίο ο JJ ερμήνευσε με ιδιαίτερη αυτοπεποίθηση και πάθος, δεδομένου του νεαρού της ηλικίας του. Και φυσικά η μεγάλη τους επιτυχία “Way downwego” που άφησαν για το τέλος. Ο Julius αφιέρωσε μερικά λεπτά για να μας ευχαριστήσει και να εκφράσει πόσο όμορφα πέρασαν στη χώρα μας αυτές τις μέρες. Λίγο αργότερα ξαναβγήκαν στη σκηνή για το ανκόρ με μία σαμπάνια στο χέρι ως επισφράγισμα των πετυχημένων εμφανίσεών τους.\nΦαντάζομαι ότι δεν περίμενε κάποιος να τραγουδήσουν πολύ περισσότερο από τη μία ώρα κι ένα τέταρτο που κράτησε η συναυλία. Είναι ένα συγκρότημα που μετράει μόνο 4 χρόνια ζωής, αλλά σίγουρα εξαργυρώνει ακριβά τον «πυρετό» που δημιουργεί. Και για όσους περιμένουν το setlist, θα το βρουν μόνο αν κάποιος κατέγραψε τη συναυλία, αφού οι Ισλανδοί προφανώς είναι πολύ «πράσινοι» μαζεύοντας όλα τα επίμαχα φυλλάδια από τη σκηνή για να τα ξανακολλήσουν στην επόμενη εμφάνιση τους…\n- η παραπάνω φωτογραφία δεν είναι απο την εμφάνισή τους στο Πρίσνιπαλ\nΜε ετικέτα: Είδαμε, Ακούσαμε, Σχολιάζουμε, Kaleo, Principal Club Theatre, Ρένα Καλπάκη,


Απόφαση για την Oικονομία και την Aνάπτυξη – ΕΔΕΚ\nΗ επιδίωξη μιας βιώσιμης και λειτουργικής λύσης στο κυπριακό, περνά μέσα από μια ισχυρή Κύπρο. Μέσα από μια οικονομία που αναπτύσσεται. Μέσα από μια κοινωνία που ευημερεί.\nΔυστυχώς, η πραγματικότητα σήμερα δεν έχει καμιά σχέση ούτε με την ανάπτυξη, ούτε με την ευημερία. Αντίθετα. Η οικονομία βυθίζεται όλο και πιο βαθιά στην κρίση, ενώ η κοινωνία πιέζεται, περιορίζεται, αγωνιά.\nΟι αριθμοί είναι απολύτως χαρακτηριστικοί.\nΤο δημοσιονομικό πλεόνασμα του 3.5% κατέληξε σε έλλειμμα 6.5%. Το δημόσιο χρέος από 48,4% του ΑΕΠ ξεπέρασε το 63%. Ο ρυθμός οικονομικής ανάπτυξης από 4.5% μειώθηκε στο 0.5%, ενώ ο πληθωρισμός από 1.2 έφθασε στο 3.6%. Η ανεργία έφτασε σε πρωτοφανή για την Κύπρο δεδομένα και τρέχει με ρυθμούς που κυμαίνονται γύρω στο 7%, ενώ στους νέους το ποσοστό είναι διπλάσιο.\nΠερισσότερο χαρακτηριστικό όμως, είναι αυτό που ζούμε καθημερινά στην κοινωνία. Την απόγνωση νέων ανθρώπων που δεν μπορούν να βρουν δουλειά. Το άγχος των εργαζομένων για το μέλλον τους. Τη στενοχώρια της νοικοκυράς για εκείνα που πρέπει να περιορίσει, ώστε να τα βγάλει πέρα. Την αβεβαιότητα του επαγγελματία και του μικρομεσαίου για την επόμενη μέρα.\nΑπέναντι στα προβλήματα της οικονομίας, η κυβέρνηση επέλεξε για μήνες ρόλο παρατηρητή. Συζητούσε, διαβουλευόταν χωρίς να κάνει ουσιαστικά τίποτε. Οι ευθύνες με τα συγκυβερνώτα κόμματα ΑΚΕΛ – ΔΗΚΟ είναι βαρύτατες.\nΚαι γιατί δεν συνειδητοποίησαν το μέγεθος της κρίσης. Και γιατί δεν κατάλαβαν τις συνέπειες της για την Κύπρο. Και γιατί δεν πήραν έγκαιρα τα σωστά μέτρα, με συνέπεια όσα τώρα αποφάσισαν να είναι περισσότερο επώδυνα από αυτά που θα μπορούσαν να είχαν αποφασιστεί πριν 8 ή 10 μήνες. Αλλά και γιατί τα μέτρα που τελικά ανακοίνωσαν είναι κοινωνικά άδικα και οικονομικά ατελέσφορα.\nΚοινωνικά άδικα, γιατί συνιστούν φοροεπιδρομή σε βάρος των μη προνομιούχων και μόνον.\nΑντί για φορολόγηση του αδρανούς πλούτου και της μεγάλης ακίνητης περιουσίας, αντί για έκτακτο – εφ άπαξ – τέλος κοινωνικής αλληλεγγύης στα κέρδη των μεγάλων επιχειρήσεων, η κυβέρνηση επέβαλε φόρο κατανάλωσης στα καύσιμα, φορολογία στα τρόφιμα και τα φάρμακα, αύξηση της τιμής του νερού και μείωση του επιτοκίου στις αποζημιώσεις των απαλλοτριώσεων.\nΤον εφησυχασμό, την αναβλητικότητα και την αναποτελεσματικότητα της κυβέρνησης, πληρώνουν σήμερα τα μεσαία και χαμηλά στρώματα του λαού μας.\nΑντί για μέτρα που θα διασφαλίζουν δημοσιονομική εξυγίανση, μέσα από διαρθρωτικές αλλαγές ούτως ώστε να δημιουργηθούν προϋποθέσεις ανάπτυξης, το συνταξιοδοτικό παραμένει ανέγγιχτο, οι δομικές αλλαγές παραπέμπονται στις καλένδες, και η περιστολή των δαπανών αποτελεί περισσότερο ευχολόγιο παρά πραγματικότητα.\nΗ ΕΔΕΚ επιμένει. Η δημοσιονομική εξυγίανση δεν επιτυγχάνεται με αύξηση φόρων στα είδη πρώτης ανάγκης. Επιτυγχάνεται με μείωση του κόστους και αύξηση της παραγωγικότητας της δημόσιας υπηρεσίας. Με φορολόγηση του αδρανούς πλούτου. Με δράσεις που οδηγούν στην ανάπτυξη.\nΔυστυχώς στο βωμό της προσπάθειας να διατηρηθεί η κυβερνητική συμμαχία, θυσιάστηκε η προοπτική εξόδου από την κρίση και η κοινωνική δικαιοσύνη.\nΗ ΕΔΕΚ δεν πρόκειται να συναινέσει στα μέτρα αυτά. Ως σοσιαλιστικό Κόμμα, το οποίο έχει στο επίκεντρο της πολιτικής του την προάσπιση των μικρο – μεσαίων στρωμάτων του λαού και των μη προνομιούχων, προτείνουμε σήμερα λύσεις για την αντιμετώπιση των προβλημάτων της κυπριακής οικονομίας.\nΠαράλληλος στόχος μας είναι η ενίσχυση της κοινωνικής συνοχής και η επανένταξη στον κοινωνικό ιστό των χαμηλών εισοδηματικών στρωμάτων τα οποία βρίσκονται κάτω ή στο όριο της φτώχειας.\nΠροτείνουμε για τη μείωση των κρατικών δαπανών:\n– Κατάργηση της συμπερίληψης των επιδομάτων των ανώτερων αξιωματούχων στον ευρύτερο δημόσιο τομέα και των ανεξάρτητων αξιωματούχων της Κυπριακής Δημοκρατίας στις συντάξιμες απολαβές. Η υπάρχουσα κατάσταση προκαλεί το αίσθημα της κοινωνίας και ως εκ τούτου, το προτεινόμενο μέτρο θα πρέπει πρώτα να εφαρμοστεί στον Πρόεδρο της Δημοκρατίας, Υπουργούς και βουλευτές.\n– Κατάργηση της πρόκλησης των πολλαπλών συντάξεων και της ταυτόχρονης παραχώρησης σύνταξης και μισθού.\n– Δημιουργία ανεξάρτητων σωμάτων καθορισμού της παραγωγικότητας του ευρύτερου δημόσιου τομέα, επί τη βάση της οποίας να καθορίζεται ο αριθμός των νέων θέσεων εργασίας.\n– Σύνδεση των αυξήσεων στη Δημόσια Υπηρεσία με την παραγωγικότητα κατά τμήμα ή και κατ’ άτομο.\n– Αναπροσαρμογή του τρόπου παραχώρησης της ΑΤΑ έτσι ώστε να δίνεται μεγαλύτερη ΑΤΑ στους χαμηλά σε σύγκριση με τους υψηλά αμοιβόμενους υπαλλήλους.\n– Ευρεία εφαρμογή της εναλλαξιμότητας για περιορισμό των προσλήψεων στη Δημόσια Υπηρεσία με την ενοποίηση και ομαδοποίηση των σχεδίων υπηρεσίας.\n– Στόχευση των επιδομάτων με βάση μισθολογικά και αντικειμενικά κριτήρια.\nΓια την αύξηση των εσόδων του Κράτους προτείνουμε:\n– Φορολόγηση της μεγάλης ακίνητης περιουσίας μέσω της αναπροσαρμογής των τιμών των ακινήτων στα σημερινά δεδομένα της αγοράς.\n– Επιβολή τέλους στις Τράπεζες ανά συναλλαγή με βάση το ενεργητικό ή παθητικό τους.\n– Εκσυγχρονισμό της φορολογίας του στοιχήματος\n– Υιοθέτηση αποτρεπτικών ποινών για όσους φοροδιαφεύγουν.\n– Κατάργηση ορισμένων Ημικρατικών Οργανισμών που αποπροσανατολίζουν το κράτος από τον κοινωνικό του ρόλο. Δεν μπορούμε ως σοσιαλιστές να δεχθούμε το Κράτος να παραμένει μέτοχος σε εταιρείες που έπαυσαν να είναι φυσικά μονοπώλια ή είναι ζημιογόνες. Κρατική Εταιρεία Αρτοποιών, Οργανισμός Γαλακτοκομικής Βιομηχανίας, Συμβούλιο Ελαιοκομικών Προϊόντων δεν έχουν λόγο ύπαρξης. Ούτε μπορεί στο όνομα της ύπαρξης εθνικού αερομεταφορέα, ο Κύπριος Φορολογούμενος να καλείται να επωμίζεται τις συνεχώς διογκούμενες ζημιές της Εταιρείας. Επιβάλλεται άμεσα η υιοθέτηση σχεδίου εξυγίανσης και η αναζήτηση στρατηγικού επενδυτή.\nΕξ άλλου απάντηση στο δημόσιο χρέος είναι και η σταδιακή διάθεση μέρους του μετοχικού κεφαλαίου ορισμένων Ημικρατικών Οργανισμών στον ιδιωτικό τομέα, η οποία δεν θα τους καταστήσει ιδιωτικούς, αφού πέραν του 50% των μετοχών θα παραμείνει στο κράτος το οποίο και θα ασκεί τον έλεγχο.\nΓια την ΕΔΕΚ κυρίαρχος στόχος παραμένει η προοπτική της βιώσιμης ανάπτυξης και της ευημερίας των εργαζομένων με την προώθηση ενός σύγχρονου μοντέλου ανάπτυξης της κοινωνικής οικονομίας της αγοράς.\n– Ενθάρρυνση της επιχειρηματικότητας στους νέους και στήριξη των μικρομεσαίων επιχειρήσεων, ειδικότερα με ενισχύσεις για πρόσληψη και κατάρτιση προσωπικού.\n– Εφαρμογή σύγχρονης βιομηχανικής πολιτικής με άξονες τις νέες καινοτομίες και τις σύγχρονες τεχνολογίες.\n– Ανάπτυξη εναλλακτικών πηγών ενέργειας και ενθάρρυνση της πράσινης οικονομίας.\n– Ενθάρρυνση των επενδύσεων για τη δημιουργία νέων θέσεων απασχόλησης σε νέους τομείς υπηρεσιών, όπως η εκπαίδευση, οι ιατρικές και θεραπευτικές υπηρεσίες, οι κοινωνικές υπηρεσίες φροντίδας παιδιών και ατόμων τρίτης ηλικίας.\n– Εφαρμογή νέας στρατηγικής για την ανάπτυξη του τουρισμού με τη δημιουργία θεματικού τουριστικού προϊόντος.\n– Κατάργηση των μεταβιβαστικών τελών για ιδιοκατοίκηση.\n– Μετατροπή της Κύπρου σε περιφερειακό κέντρο ιατρικών υπηρεσιών.\nΑπό αυτό το Προγραμματικό Συνέδριο διαμορφώνουμε μια κοινωνική συμφωνία, ένα συμβόλαιο με τους πολίτες, επίκαιρο, σύγχρονο και προοδευτικό.\n– Μια κοινωνία συνοχής, αξιοπρέπειας και αλληλεγγύης.\n– Προτεραιότητα στην παιδεία, την έρευνα, την τεχνολογία και τη δια βίου εκπαίδευση.\nΣύγκρουση με τη διαπλοκή, τη διαφθορά και τους αδιαφανείς μηχανισμούς στη δημόσια ζωή.\n– Μια νέα αποτελεσματική πολιτική για το περιβάλλον.\n– Υψηλού επιπέδου ιατροφαρμακευτική περίθαλψη για το σύνολο του πληθυσμού, με εφαρμογή του Γενικού Σχεδίου Υγείας και παροχή πρωτοβάθμιων υπηρεσιών υγείας επί 24ωρης βάσης.\n– Μια νέα πολιτική για την ύπαιθρο και τους αγρότες μας.\n– Θεμελιακή μεταρρύθμιση στο χώρο της Τοπικής Αυτοδιοίκησης στη βάση του τρίπτυχου, Αποκέντρωση –Διοικητική Αυτοτέλεια – Οικονομική Αυτοδυναμία.\n– Μια άλλη πολιτική για τις γυναίκες και τη νέα γενιά, για να πάρουν τη θέση που τους αξίζει στην Κυπριακή Κοινωνία.\n– Στρατηγική για την πολιτιστική αναγέννηση και την προώθηση του αθλητισμού ως καθολικού αγαθού προσβάσιμου σε όλους.\n– Ολοκληρωμένη μεταναστευτική πολιτική. Επιβάλλεται να γίνει κατανοητό ότι υπάρχουν δικαιολογημένες ανησυχίες στους πολίτες για το πρόβλημα της μετανάστευσης. Ασφαλώς η απάντηση δεν είναι ούτε τα γκέτο, ούτε η ξενοφοβία, αλλά οι αληθινές μεταρρυθμίσεις που θα διασφαλίσουν την ενσωμάτωση και θα επιδείξουν μηδενική ανοχή στη λαθρομετανάστευση, την μαύρη εργασία και την εμπορία ανθρώπων.


ΙΣΤΟΡΙΑ ΤΗΣ ΚΑΤΟΧΗΣ: Βιβλιοπαρουσίαση: "Οι άλλοι καπετάνιοι"\nΤο συλλογικό έργο "Οι άλλοι καπετάνιοι" σε επιμέλεια Νικου Μαραντζίδη είναι ένα βιβλίο-σταθμός στην ιστοριογραφία της Κατοχής και ιδιαίτερα του κατοχικού εμφυλίου σην βόρεια Ελλάδα.\nΚυκλοφόρησε το 2006 και αποτελείται από 5 ενότητες. Κεντρική Μακεδονία, περιοχή μεταξύ Στρυμόνα και Αξιού, δυτική Μακεδονία, ανατολική Μακεδονία και Θράκη, Ήπειρος.\nΓια καθεμιά από αυτές ασχολείται και ένας ιστορικός.\nΉταν το πρώτο βιβλίο που ασχολήθηκε επισταμένως με τους αντικομμουνιστές οπλαρχηγούς που έδρασαν στις συγκεκριμένες γεωγραφικές περιοχές. Οπλαρχηγοί που άνηκαν βέβαια στο αντικομμουνιστικό στρατόπεδο αλλά που σε καμμία περίπτωση δεν μπορούν όλοι να μπουν στο ίδιο τσουβάλι. Το ξεκίνημα τους στο αντάρτικο, η πορεία τους, η μετεξέλιξή τους, τα κίνητρα, οι μέθοδοί τους διέφεραν αισθητά.\nO προσεκτικός αναγνώστης που δεν έχει φάει την παραμύθα της πάλαι ποτέ αριστερής κυριαρχίας στην ιστοριογραφίας εκείνης της περιόδου, μπορεί -εκτός απ΄τις γνώσεις που αναμφίβολα θ'αποκτήσει- να εξάγει πολλά χρήσιμα συμπεράσματα που ανατρέπουν εκ βάθρων ορισμένα απ'τα ιστορικά θέσφατα της μεταπολίτευσης.\nΑναρτήθηκε από ΗΛΙΑΚΟΣ στις 9:55 π.μ.


Home » Ρολόγια\nΑνδρικά Ρολόγια (88)\nΓυναικεία Ρολόγια (166)\nΠαιδικά Ρολόγια (0)\nΡολόγια unisex (12)\nUnisex Ρολόι Κωδικός R-209\nΡολόι Unisex με υφασμάτινο λουράκι... Κωδικός: R-209 - Τιμή: 13.90 ευρώ Όλα μας τα ρολόγια συνοδεύονται από γραπτή εγγύηση 1 έτους. ..\nUnisex Ρολόι Κωδικός R-210\nΡολόι Unisex με υφασμάτινο λουράκι... Κωδικός: R-210 - Τιμή: 13.90 ευρώ Όλα μας τα ρολόγια συνοδεύονται από γραπτή εγγύηση 1 έτους. ..\nΑνδρικό Ρολόι Κωδικός R-355\nΑνδρικό ρολόι με μπρασελέ και υδατοπροστασία (Αναλογικό και ψηφιακό) Κωδικός: R-355 - Τιμή: 37.90 ευρώ και τα έξοδα αποστολής/αντικαταβολής ΔΩΡΟ! Όλα μας τα ρολόγια συνοδεύονται από γραπτή εγγύηση 1 έτους. ΚΑΝΤΡΑΝ ΔΙΑΜΕΤΡΟΣ: 52 mm Α∆ΙΑΒΡΟΧΟ: 3 ATM Τυχαία επαφή με το νερό&..\nΑνδρικό Ρολόι Κωδικός R-380 Κόκκινο\nΑνδρικό ρολόι με υδατοπροστασία Κωδικός: R-380 - Τιμή: 31.90 ευρώ και τα έξοδα αποστολής/αντικαταβολής ΔΩΡΟ! Όλα μας τα ρολόγια συνοδεύονται από γραπτή εγγύηση 1 έτους. ΚΑΝΤΡΑΝ ΔΙΑΜΕΤΡΟΣ: 50 mm Α∆ΙΑΒΡΟΧΟ: 3 ATM Τυχαία επαφή με το νερό EΓΓΥΗΣΗ: Γραπτή για ένα χρό..\nΑνδρικό Ρολόι Κωδικός R-380 Λευκό\nΑνδρικό ρολόι με υδατοπροστασία Κωδικός: R-380 Λευκό - Τιμή: 31.90 ευρώ και τα έξοδα αποστολής/αντικαταβολής ΔΩΡΟ! Όλα μας τα ρολόγια συνοδεύονται από γραπτή εγγύηση 1 έτους. ΚΑΝΤΡΑΝ ΔΙΑΜΕΤΡΟΣ: 50 mm Α∆ΙΑΒΡΟΧΟ: 3 ATM Τυχαία επαφή με το νερό EΓΓΥΗΣΗ: Γ..\nΑνδρικό Ρολόι Κωδικός R-380 Μπλε\nΑνδρικό ρολόι με υδατοπροστασία Κωδικός: R-380 Μπλε - Τιμή: 31.90 ευρώ και τα έξοδα αποστολής/αντικαταβολής ΔΩΡΟ! Όλα μας τα ρολόγια συνοδεύονται από γραπτή εγγύηση 1 έτους. ΚΑΝΤΡΑΝ ΔΙΑΜΕΤΡΟΣ: 50 mm Α∆ΙΑΒΡΟΧΟ: 3 ATM Τυχαία επαφή με το νερό EΓΓΥΗΣΗ: Γραπτή για έ..\nΑνδρικό Ρολόι Κωδικός R-381\n Ανδρικό ρολόι με μπρασελέ και υδατοπροστασία (Αναλογικό και ψηφιακό) Κωδικός: R-381 - Τιμή: 37.90 ευρώ και τα έξοδα αποστολής/αντικαταβολής ΔΩΡΟ! Όλα μας τα ρολόγια συνοδεύονται από γραπτή εγγύηση 1 έτους. ΚΑΝΤΡΑΝ ΔΙΑΜΕΤΡΟΣ: 52 mm Α∆ΙΑΒΡΟΧΟ: 3 ATM Τυχαία επαφή με το νερό&n..\nΑνδρικό Ρολόι Κωδικός R-383 Μαύρο\nΑνδρικό ρολόι με μπρασελέ και υδατοπροστασία (Αναλογικό και ψηφιακό) Κωδικός: R-383 - Τιμή: 37.90 ευρώ και τα έξοδα αποστολής/αντικαταβολής ΔΩΡΟ! Όλα μας τα ρολόγια συνοδεύονται από γραπτή εγγύηση 1 έτους. ΚΑΝΤΡΑΝ ΔΙΑΜΕΤΡΟΣ: 52 mm Α∆ΙΑΒΡΟΧΟ: 3 ATM Τυχαία επαφή με το νερό EΓΓΥΗΣΗ..\nΕμφάνιση 1 από 18 από 83 (5 Σελίδες)


Αμεσος κίνδυνος αποφυλάκισης Ρουπακιά - PagasitikosNews\nΒρίσκεστε εδώ: ΚΕΝΤΡΙΚΗ / ΑΣΤΥΝΟΜΙΚΑ / ΕΛΛΑΔΑ / Αμεσος κίνδυνος αποφυλάκισης Ρουπακιά\n13 Νοεμβρίου 2015 - 18:01 Από Μαρία Καραγιάννη\nΗ κυρία Λεπενιώτου η οποία δίδει μάχη για να επιταχυνθούν οι διαδικασίες της δίκης κάλεσε τους συνηγόρους, πρωτίστως, της πολιτικής αγωγής, δηλαδή των θυμάτων να μην κωλυσιεργούν και να συντομεύουν προκειμένου η δίκη να προχωρήσει με γρήγορους ρυθμούς και να αποφευχθεί ο κίνδυνος της παρέλευσης των 18μηνων προσωρινής κράτησης για τους κατηγορούμενους που ακόμα κρατούμενοι.\n“Συντομεύετε”, είπε η πρόεδρος Μαρία Λεπενιώτη προς τους συνηγόρους της Πολιτικής Αγωγής, κατά τον σχολιασμό του μάρτυρα – αστυνομικού κ. Κωνσταντίνου Κοτσοβού. “Θα λήξει τον Φεβρουάριο ο χρόνος των προφυλακίσεων και θα διαμαρτύρεστε μετά ότι καθυστερεί η δίκη”.\nΟ μάρτυρας αναφέρθηκε στο σήμα που πήραν από το κέντρο το βράδυ της δολοφονίας το οποίο όπως είπε έλεγε ότι “50 άτομα κατευθύνονται προς την καφετέρια ” Κοράλι”” και έκανε λόγο για “οργανωμένη ομάδα” μελών της Χρυσής Αυγής που βρέθηκαν έξω από την καφετέρια.\n“Μόλις φτάσαμε στην Παύλου Μελλά είδα 20-30 άτομα φορούσαν μαύρα ρούχα και ο ενας κρατούσε κάτι στο χέρι του ,μπορούσε να ήταν ρόπαλο. Υπήρχε γενικά σύγχυση. Δεν μου φάνηκε, αφού τους είδα , ότι ήταν φίλαθλοι του Ολυμπιακού που εκείνο το βράδυ έπαιζε. Υπήρχε οχλαγωγία” , περιέγραψε ο αστυνομικός και συνέχισε:\n“Άκουσα από τον ασύρματο ότι κάποια άτομα της ΧΑ είχαν μια παρεξήγηση με άτομα του γνωστού χώρου , δηλαδή του αναρχικού, η οποία όμως είχε λήξει”.\n“Αν ήθελαν να μας κάνουν ένα ντου θα μας είχαν διαλύσει . Ήμασταν οκτώ άτομα ο ένας μόνο είχε βαρύ οπλισμό… Μας είπαν από το κέντρο “μείνετε σε απόσταση και δίνετε εικόνα”. Τους ζητήσαμε να διαλυθούν και αυτοί ξεκίνησαν να τρέχουν βρίζοντας εκεί που δεν το περιμέναμε.\nΕμείς δεν μπορούσαμε να καταλάβουμε σε ποιον απευθύνονταν “ελάτε εδώ βρε μ…” έλεγαν. Ουσιαστικά μας προσπέρασαν και εγώ με μια συνάδελφο τους ακολουθήσαμε.\n“Ο Ρουπακιάς και ο Φύσσας ήταν ένα κουβάρι”\nΌταν οι αστυνομικοί έφτασαν στην οδό Τσαλδάρη , είπε ο μάρτυρας, είδαν πολύ κόσμο. “Ήταν σαν πανηγύρι. Τα έχασα αυτοί κοίταγαν απέναντι και έβριζαν. Εμείς ζητήσαμε και πάλι να διαλυθούν χωρίς αποτέλεσμα.\nΕίδα έναν άνθρωπο, τον Παύλο Φύσσα, μπροστά του ο Ρουπακιάς και πίσω του τρία – τεσσερα άτομα. Ο Ρουπακιάς με το Φύσσα έπαιζαν ξύλο . Ήταν ενα κουβάρι και οι άλλοι έβριζαν προς το Φύσσα”.\nΟ Άρειος Πάγος θα διεξάγει διπλή έρευνα για την υπόθεση Πανούση\n13 Νοεμβρίου 2015 - 17:58 Από Μαρία Καραγιάννη\nΣχέδιο για τμηματική αύξηση των ασφαλιστικών εισφορών έως το 2018\n13 Νοεμβρίου 2015 - 18:05 Από Πέπη Οικονόμου\nΣτο πρωτάθλημα ποδηλασίας Κεντρικής Ελλάδος η Νίκη Βόλου #πρωτάθλημαποδηλασίας - https://t.co/RVLMFgd4WU - 39 λεπτά πριν


Παρ’ όλες τις εντατικές ερευνητικές προσπάθειες δεν έχουν μέχρι τώρα ανευρεθεί οι ακριβείς αιτίες της δημιουργίας της ΚΥΠ.\nΟι παρακάτω παράγοντες φαίνεται να παίζουν κάποιο ρόλο, αν και η αιτιολογία της νόσου είναι μάλλον πολυπαραγοντική και ενδοκρινολογικά ελεγχόμενη:\nΔιαταραχή στην αλληλεπίδραση των γεννητικών ορμονών (τεστοστερόνης και οιστρογόνων) στην μεγάλη ηλικία. Με την αύξηση της ηλικίας ο προστάτης γίνεται πιο ευαίσθητος στην αυξητική δράση της τεστοστερόνης και της διυδροτεστοστερόνης (DHT). Αυτή η ευαισθητοποίηση του προστάτη στα ανδρογόνα οφείλεται μάλλον στο ότι τα αυξημένα επίπεδα οιστρογόνων στην μεγάλη ηλικία προκαλούν αύξηση των ειδικών υποδοχέων των ανδρογόνων.\nΑλληλεπίδραση μεταξύ επιθηλίου και στρώματος. Ο προστάτης αποτελείται από δύο βασικά στοιχεία:το λείο μυικό μέρος (που λέγεται και στρώμα) και το καθαρώς αδενικό (ή επιθήλιο). Υπό την επίδραση διαφόρων αυξητικών παραγόντων με την πάροδο της ηλικίας αναβιώνει η εμβρυική διεργασία σύμφωνα με την οποία το στρώμα προάγει την ανάπτυξη του επιθηλίου.\n(α) ΣΤΟΝ ΦΥΣΙΟΛΟΓΙΚΟ ΠΡΟΣΤΑΤΗ Ο ΣΧΗΜΑΤΙΣΜΟΣ ΝΕΩΝ ΚΥΤΤΑΡΩΝ ΕΞΙΣΣΟΡΟΠΕΙΤΑΙ ΑΠΟ ΤΟΝ ΠΡΟΓΡΑΜΜΑΤΙΣΜΕΝΟ ΚΥΤΤΑΡΙΚΟ ΘΑΝΑΤΟ (ΑΠΟΠΤΩΣΗ)\n(β) Η ΚΥΠ ΔΗΜΙΟΥΡΓΕΙΤΑΙ ΟΤΑΝ ΑΥΞΗΤΙΚΟΙ ΠΑΡΑΓΟΝΤΕΣ, ΟΠΩΣ Ο ΕΠΙΔΕΡΜΙΚΟΣ ΑΥΞΗΤΙΚΟΣ ΠΑΡΑΓΟΝΤΑΣ (EGF) ΠΡΟΑΓΟΥΝ ΥΠΕΡΒΟΛΙΚΗ ΚΥΤΤΑΡΙΚΗ ΔΙΑΙΡΕΣΗ Ή ΟΤΑΝ Η ΕΛΛΕΙΨΗ ΤΟΥ ΜΕΤΑΤΡΕΠΤΙΚΟΥ ΑΥΞΗΤΙΚΟΥ ΠΑΡΑΓΟΝΤΑ (TGFβ) ΜΕΙΩΝΕΙ ΤΗ ΣΥΧΝΟΤΗΤΑ ΤΟΥ ΚΥΤΤΑΡΙΚΟΥ ΘΑΝΑΤΟΥ\nΤο ότι η ΚΥΠ είναι ορμονικά ελεγχόμενη αποδεικνύεται από τα εξής γεγονότα:\nΟ ευνουχισμός οδηγεί σε υποστροφή της ΚΥΠ και βελτίωση των συμπτωμάτων.\nΟ όγκος της ΚΥΠ σχετίζεται άμεσα με τα επίπεδα της ελεύθερης τεστοστερόνης και των οιστρογόνων στο αίμα.\nΜΗΧΑΝΙΣΜΟΣ ΕΛΕΓΧΟΥ ΑΝΑΠΤΥΞΗΣ ΤΟΥ ΠΡΟΣΤΑΤΗ ΑΠΟ ΤΑ ΑΝΔΡΟΓΟΝΑ ΤΩΝ ΟΡΧΕΩΝ ΚΑΙ ΤΩΝ ΕΠΙΝΕΦΡΙΔΙΩΝ


Η ΦΑΡΜΑΚΟΓΛΩΣΣΑ ΚΙΡΚΗ: Τώρα ανακάλυψε τον βάλτο στο Ίδρυμα Νιάρχος το "Πρώτο Θέμα";\nΤώρα ανακάλυψε τον βάλτο στο Ίδρυμα Νιάρχος το "Πρώτο Θέμα";\nΑς πούμε κάτι επί της ουσίας. Ο καθαρισμός του χώρου, τόσο του κήπου όσο και του κτηρίου είναι ευθύνη ιδιωτικής εταιρίας. Η σύμβαση με την ιδιωτική αυτή εταιρία έγινε από το Ίδρυμα Νιάρχου και δεσμεύει το κράτος για πέντε χρόνια. Ακριβώς όπως όλες οι συμβάσεις που έκανε το Ίδρυμα με τους εργαζόμενους με τους οποίους στελέχωσε πλήρως την ΚΠΙΣΝ Α.Ε., αλλά και με τις υπόλοιπες εταιρίες (φύλαξης κλπ.).\nΑν, λοιπόν, υπάρχει πλημμελής παροχή υπηρεσιών, αυτή ίσως να οφείλεται στην... ασφάλεια που παρέχει στην εταιρία αυτή η εγγυημένη πενταετία. Να θυμίσουμε ότι η δέσμευση αυτή από την πλευρά του κράτους ήταν απαράβατος κανόνας για να γίνει η δωρεά και αποτυπώνεται στη Σύμβαση Δωρεάς, που κυρώθηκε με το νόμο 3785/2009. Είναι μία διάταξη η οποία δημιουργεί πλέον και αρκετά διοικητικά προβλήματα, αλλά και θέματα νομιμότητας, αφού πλέον η κρατική Α.Ε. είναι στελεχωμένη από εργαζόμενους που έχουν προσληφθεί εκτός ΑΣΕΠ.


Αττική: Νέο μήνυμα 112 - Στην Ιπποκράτειο Πολιτεία η φωτιά - Ανοιξαν οι εκκλησίες για κατοίκους - Απεγκλωβισμός 7μελούς οικογένειας ΦΩΤΟ και ΒΙΝΤΕΟ - ΝΕΟΤΕΡΑ - Pelop.gr | Ειδήσεις - νέα Πάτρα\nΚαιρός: Πως επηρεάζεται η Δυτ. Ελλάδα – Έρχεται επιδείνωση με πτώση θερμοκρασίας και καταιγίδες\nΜεντζελόπουλος 18 λεπτά πριν\nΑττική: Νέο μήνυμα 112 – Στην Ιπποκράτειο Πολιτεία η φωτιά – Ανοιξαν οι εκκλησίες για κατοίκους – Απεγκλωβισμός 7μελούς οικογένειας ΦΩΤΟ και ΒΙΝΤΕΟ – ΝΕΟΤΕΡΑ\nMεγάλες αναζωπυρώσεις παρουσιάζει η φωτιά στην Αττική και συγκεκριμένα στις Αφίδνες και στην Ιπποκράτειο Πολιτεία. Έχουν καεί τεράστιες εκτάσεις παρθένου δάσους, και πολλοί είδαν τις περιουσίες τους να καίγονται.\nΝΕΟΤΕΡΗ ΕΝΗΜΕΡΩΣΗ 13.50 :\nΜαίνεται ανεξέλεγκτη η φωτιά στη βόρεια Αττική και διαρκώς επεκτείνεται προς νέες περιοχές.\nΜόλις πριν λίγα λεπτά εστάλη μήνυμα 112 έτσι ώστε όσοι βρίσκονται στη Λίμνη Μαραθώνα και στο Καλέντζι να εκκενώσουν προς Γραμματικό.\nΣτην 651 Αποθήκη Βάσεως Υλικού Πολέμου (ΑΒΥΠ) στον Άγιο Στέφανο Αττικής έφτασε στις 5:30 το πρωί ειδικό μηχάνημα του 725 Τάγματος Μηχανικού (ΤΜΧ) και έσπασε την περίφραξη στο βόρειο τμήμα του στρατοπέδου.\nΜε αυτό τον τρόπο συνέβαλε στον απεγκλωβισμό 7μελούς οικογένειας από το σπίτι της, το οποίο απειλούνταν από την πυρκαγιά.\nΣύμφωνα με πληροφορίες, ανάμεσα στα μέλη της οικογένειας, υπήρχε ηλικιωμένο άτομο, το οποίο δεν μπορούσε να μετακινηθεί.\nΚαίγονται σπίτια στην Ιπποκράτειο Πολιτεία – Δεν σταματούν οι αναζωπυρώσεις\nΑυτή τη στιγμή στην Ιπποκράτειο Πολιτεία καίγονται σπίτια. Σύμφωνα με πληροφορίες, ένας εθελοντής τραυματίστηκε και τον παρέλαβε το ΕΚΑΒ.\nΝΕΟΤΕΡΗ ΕΝΗΜΕΡΩΣΗ 12.30 :\nΚαίγεται εργοστάσιο με εύφλεκτα υλικά στο ύψος του Καπανδριτίου\nΣτις φλόγες παραδόθηκε εργοστάσιο με εύφλεκτα υλικά στην Εθνική Οδό, στο ύψος του Καπανδριτίου καθώς η φωτιά έχει περάσει την Εθνική Οδό Αθηνών – Λαμίας.\nΟπως μεταδίδει το ethnos.gr, οι πυροσβεστικές δυνάμεις ρίχνουν όλο το βάρος των επιχειρήσεων στο εργοστάσιο προκειμένου να μην ξεφύγει η φωτιά. Το εργοστάσιο είναι στο φανάρι του Καπανδριτίου ενώ οι καπνοί έχουν σκεπάσει ολόκληρο τον Αττικό ουρανό.\nΤα ξημερώματα της Παρασκευής το γηροκομείο Νέα Θάλπη στον Άγιο Στέφανο εκκενώθηκε προληπτικά.\nΌπως αναφέρεται σε ανακοίνωση του Υπουργείου Εργασίας και Κοινωνικών Υποθέσεων λόγω της φωτιάς στην Αττική: Την Παρασκευή 6 Αυγούστου, ξεκίνησε στις 3:00 τα ξημερώματα προληπτική εκκένωση του Γηροκομείου Νέα Θάλπη στον Άγιο Στέφανο. Οι σαράντα δύο κατάκοιτοι από τους ενενήντα επτά συνολικά ωφελούμενους, μεταφέρθηκαν από το ΕΚΑΒ, στα νοσοκομεία Παμμακάριστος, ΕΛΠΙΣ και Αγ. Ελένη ενώ οι υπόλοιποι περιπατητικοί ωφελούμενοι μεταφέρθηκαν προληπτικά σε ξενοδοχεία και τις οικογένειές τους.\nΆνοιξαν οι εκκλησίες των Βορείων Προαστίων για τους κατοίκους\nΝΕΟΤΕΡΗ ΕΝΗΜΕΡΩΣΗ 11.50 :\nΛίγη ώρα αργότερα υπήρξε ειδοποίηση για εκκένωση και του οικισμού Σφενδάλη στη Μαλακάσα.\nΣτην Αττική ξεκίνησαν από νωρίς το πρωί τα εναέρια μέσα να κάνουν ρίψεις νερού, με τη συνδρομή βοήθειας από το εξωτερικό. Ανησυχητικό είναι το ότι ο καιρός αλλάζει και θα υπάρχουν μποφόρ έως και 7, κάτι που δεν θα βοηθήσουν καθόλου στην κατάσβεση της φωτιάς.\nΣυνεχείς αναζωπυρώσεις σε Αφίδνες – Ιπποκράτειο Πολιτεία\nΣυνεχίζει να ζει τον τρόμο η Αττική με τις φλόγες να χτυπούν την Ιπποκράτειο Πολιτεία, όπου μέχρι αυτή την ώρα υπάρχουν συνεχείς αναζωπυρώσεις.\nΑναζωπύρωση στο Μαραθώνα\nΑναζωπύρωση της φωτιάς έγινε λίγο νωρίτερα στο Μαραθώνα και ξέσπασε συναγερμός στην Πυροσβεστική.\nΝέο μέτωπο φωτιάς στη λίμνη Μπελέτσι – Μέσα στην Ιπποκράτειο Πολιτεία οι φλόγες\nΈνα νέο μέτωπο φωτιάς ξέσπασε κοντά στη λίμνη Μπελέτσι στην Αττική, ενώ οι πυροσβέστες δίνουν μάχη και με μια αναζωπύρωση στην Ιπποκράτειο Πολιτεία. Το σημείο του νέου μετώπου βρίσκεται πίσω από τα πρώην Βασιλικά Κτήματα στο Τατόι.\nΟι πυροσβέστες δίνουν μάχη για να μην περάσει η φωτιά στο Καπανδρίτι. Επίσης υπάρχει ακόμη ένα μέτωπο προς Μαλακάσα και Σφενδάλη.\nΕνώ δυστυχώς υπάρχει έντονη αναζωπύρωση της φωτιάς με τις φλόγες να μπαίνουν μέσα στην Ιπποκράτειο Πολιτεία. Το μέτωπο της πυρκαγιάς είναι ανεξέλεγκτο.\nΤα βασικά μέτωπα στην Αττική αυτή τη στιγμή είναι σε Καπανδρίτι, Ιπποκράτειο Πολιτεία και Αφίδνες, ενώ νωρίς το πρωί ο Δήμαρχος Μαραθώνα έδωσε εντολή για προληπτική εκκένωση στο Καλέντζι.\nΣτην Αττική η φωτιά που ξεκίνησε στη Βαρυμπόμπη πήρε πολύ γρήγορα ανεξέλεγκτες διαστάσεις και πέρασε από Κρυονέρι και Δροσοπηγή, στη συνέχεια έφτασε στην Εθνική οδό, στα διόδια των Αφιδνών και σε λίγη ώρα πέρασε απέναντι προς το Καπανδρίτι.\nΤο τεράστιο μέτωπο που δημιουργήθηκε έκαιγε όλη τη νύχτα στις παρυφές της Πάρνηθας.\nΣπίτια υπέστησαν σοβαρές ζημιές σε Δροσοπηγή, την Ιπποκράτειος Πολιτεία, ενώ οικείες στις Αφίδνες παραδόθηκαν στις φλόγες.\nΗ ενημέρωση τις πυροσβεστικής που δόθηκε πριν από λίγο για τις δασικές πυρκαγιές που εκδηλώθηκαν σε, Βασιλικά Πάρνηθας, Αγία Άννα Ευβοίας, Αρχαία Ολυμπία, Ανατολική Μάνη Λακωνίας και Λιμογάρδι Φθιώτιδας\nΞεκίνησαν ρίψεις από τα εναέρια μέσα, έφτασε η διεθνής βοήθεια\nΘα συνδράμουν την επιχείρηση κατάσβεσης της φωτιάς:\nΈρχεται επιπλέον βοήθεια 100 Ουκρανοί πυροσβέστες και 16 Ισραηλινοί\n11:46 Καιρός: Πως επηρεάζεται η Δυτ. Ελλάδα – Έρχεται επιδείνωση με πτώση θερμοκρασίας και καταιγίδες\nΑλλάζει ο καιρός από σήμερα Τρίτη 28 Σεπτεμβρίου σύμφωνα με τα τελευταία προγνωστικά δεδομένα του Εθνικού Αστεροσκοπείου Αθηνών.\nΟι πρώτες πληροφορίες αναφέρουν ότι το φορτηγάκι ακινητοποιήθηκε πάνω στις σιδηροδρομικές γραμμές, με αποτέλεσμα να το παρασύρει το τρένο.


Μαρία Θεοδωρίδου: Έκκληση για εμβολιασμό των παιδιών – Τι είπε για την 3η δόση - Karvasaras - Ειδήσεις από την Δυτική Ελλάδα και όλο τον κόσμο\nΜαρία Θεοδωρίδου: Έκκληση για εμβολιασμό των παιδιών – Τι είπε για την 3η δόση\n16 Αυγούστου 2021, 19:23\nΜε τα κοινά χαρακτηριστικά της πανδημίας και των πυρκαγιών ξεκίνησε την αποψινή ενημέρωση της η πρόεδρος της Εθνικής Επιτροπής Εμβολιασμών, Μαρία Θεοδωρίδου, τονίζοντας ότι εμφανίζονται ξαφνικά και απειλούν τις ζωές των ανθρώπων.\nΥπενθύμισε, στη συνέχεια, την σύσταση για εμβολιασμό κατά του κορωνοϊού των παιδιών ηλικίας 12-15 ετών, τόσο για την δική τους προστασία όσο και των οικείων τους. Τόνισε ότι παιδιά με υποκείμενα νοσήματα κινδυνεύουν από τον ιό και πρέπει άμεσα να εμβολιαστούν.\nΜίλησε εκ νέου για την ασφάλεια των εμβολίων και εξήγησε ότι ο καλύτερος σύμβουλος των γονιών είναι ο παιδίατρος, που θα τους συμβουλεύσει και έχει χορηγήσει όλα τα εμβόλια στα παιδιά τους, τα οποία, όπως είπε, δεν πρέπει να τα ξεχνούν.\nΟ ΠΟΥ υπενθύμισε ότι η καταπολέμηση της πανδημίας απαιτεί εμβολιασμό σε κάθε γωνιά της γης, ζητώντας παύση τρίτης δόσης για δύο μήνες, ώστε να εμβολιαστεί το 10% πληθυσμών με χαμηλό εισόδημα, σύμφωνα με την κ. Θεοδωρίδου. Η χορήγηση τρίτης δόσης πρέπει να γίνει, σύμφωνα με τον ΠΟΥ, σε ειδικές κατηγορίες πολιτών και με βάση επιστημονικά δεδομένα, συμπλήρωσε.\nΕξήγησε, δε, τις κατηγορίες πολιτών που ανήκουν σε ειδικές κατηγορίες που θα πρέπει να κάνουν την τρίτη ενισχυτική δόση του εμβολίου.\nΗ γνωμοδότηση για την τρίτη δόση, επεσήμανε η καθηγήτρια, θα στηριχθεί στα επιδημιολογικά δεδομένα της χώρας και ξεκαθάρισε, τέλος, ότι δεν υπάρχουν δεδομένα για τρίτη δόση στον γενικό πληθυσμό.\nTags: εμβολιασμόςεμβόλιο κορωνοϊούΚορωνοϊόςΜαρία Θεοδωρίδουπαιδιά\nΑγρίνιο: Συνελήφθη 30χρονος καταζητούμενος για κλοπές\nSuper League: Προς αναβολή η έναρξη του πρωταθλήματος\nΗ κοτόσουπα και το σκόρδο βοηθούν στο κρυολόγημα; Θα κρυολογήσουμε αν βγούμε στο κρύο; Δύο επιστήμονες απαντούν σε έξι διαδεδομένες...\nΗ αναμονή των ασθενών στα επείγοντα για πάνω από πέντε ώρες αυξάνει τον κίνδυνο θανάτου\nΑυξάνεται ο κίνδυνος θανάτου για τους ασθενείς που περιμένουν πάνω από πέντε ώρες στο τμήμα επειγόντων περιστατικών, προτού εισαχθούν στο...\nΕντάχθηκε στο ΠΔΕ η αντικατάσταση του χλοοτάπητα στο γήπεδο Θέρμου\nΥψηλός κίνδυνος πυρκαγιάς αύριο Τρίτη στην Αιτωλοακαρνανία


Οδηγίες βήμα-βήμα για να αλλάξετε πάνα στο μωρό σας. | novalou gr\nΟδηγίες βήμα-βήμα για να αλλάξετε πάνα στο μωρό σας.\n0-6 μηνών, 6-24 μηνών, υγιεινή, φροντίδα\nΘα έχετε ακούσει πολλές φορές ότι η αλλαγή πάνας είναι εύκολη υπόθεση και άλλες ότι μοιάζει με εφιάλτη. Αν οργανωθείς σωστά, όλα γίνονται απλά!\nΑκολουθήστε αυτές τις απλές οδηγίες κάθε φορά που πρέπει να αλλάζετε την πάνα στο μωρό σας, και στο τέλος θα δείτε ότι θα σας φανεί …παιχνίδι.\n1. Πλύνετε τα χέρια σας και στεγνώστε τα καλά ή χρησιμοποιείστε κάποιο υγρό μαντιλάκι για να τα καθαρίσετε (αν βρίσκεστε σε εξωτερικό χώρο).\n2. Βρείτε μια καθαρή και ταυτόχρονα ζεστή περιοχή για να αλλάξετε το μωράκι σας. Αν δε διαθέτετε ειδικό κρεβατάκι αλλαγής πάνας, στρώστε μια πετσέτα ή μια κουβερτούλα στο κρεβάτι ή το πάτωμα. Στη περίπτωση που διαθέτετε αλλαξιέρα, χρησιμοποιείστε τους ιμάντες ασφαλείας για να μην κυλήσει το μωρό, ειδάλλως πρέπει να το κρατάτε συνεχώς με το ένα χέρι.\n3. Αν κινείται, αποσπάτε του τη προσοχή με κάποιο παιχνίδι ή τραγουδήστε του.\n4. Φροντίστε να έχετε γύρω σας όλα όσα θα χρειαστείτε, δηλαδή πάνες, μωρομάντηλα, κρέμα περιποίησης, καθαρά ρούχα.\n1.Ανοίξτε τη βρώμικη πάνα και χρησιμοποιείστε το μπροστινό μέρος για να απομακρύνετε το μεγαλύτερο μέρος των ακαθαρσιών.\n2. Χρησιμοποιείστε ένα μωρομάντηλο για να καθαρίσετε το μωρό καλά ή αν έχετε την δυνατότητα ξεπλύνετέ το με τρεχούμενο νερό στον νιπτήρα. Αν το μωρό σας είναι κορίτσι, σκουπίστε το με κατεύθυνση από μπροστά προς τα πίσω, για να αποφύγετε τυχούσα μόλυνση.\nΜια φορά την ημέρα (συνήθως το βράδυ) χρησιμοποιήστε ένα ήπιο, βρεφικό καθαριστικό, όπως το Novalou Baby Bath (απαλό αφρόλουτρο χωρίς σαπούνι, Parabens και οινόπνευμα) για να καθαρίσετε αποτελεσματικά την περιοχή, ενυδατώνοντάς την παράλληλα.\n3. Αφήστε το δέρμα του μωρού σας να στεγνώσει για λίγα λεπτά ή σκουπίστε το ταμπονάροντας με μια πετσέτα την περιοχή, επιμένοντας κυρίως ανάμεσα στις “διπλίτσες” που σχηματίζονται στα μποτάκια.\n4. Για τα μωρά με ευαίσθητη επιδερμίδα, επιρρεπή στο εξάνθημα της πάνας, εφαρμόστε μια ειδική κρέμα περιποίησης για να καταπραΰνει τους ερεθισμούς.\nΗ Novalou protective cream είναι μια απαλή, αδιάβροχη κρέμα με εκχύλισμα καλέντουλας και D-Panthenol, ιδανική για καθημερινή περιποίηση της μηρογεννητικής περιοχής. Προλαμβάνει τους ερεθισμούς, καταπραΰνει και ανακουφίζει άμεσα από δερματίτιδες, ερυθήματα και παρατρίμματα, ενώ είναι κατάλληλη για καθημερινή χρήση.\n5. Ξαπλώστε το μωρό στο χώρο που θα αλλάξετε τη πάνα και κρατήστε τα ποδαράκια του. Ανοίξτε μια καθαρή πάνα και τοποθετήστε το πίσω μισό μέρος κάτω από το μωρό σας, υπολογίζοντας ότι η άκρη της πάνας πρέπει να φτάνει περίπου στην μεσούλα του μωρού.\n6. Τοποθετήστε το μισό μπροστινό μέρος ανάμεσα στα ποδαράκια του μωρού και ασφαλίστε την πάνα με τις κολλητικές ταινίες οι οποίες κουμπώνουν στο μπροστινό μέρος της πάνας στο ύψος της κοιλιάς. Βεβαιωθείτε ότι το τμήμα της πάνας ανάμεσα στα πόδια δεν σφίγγει το μωρό και παραμένει άνετο.\n7. Φορέστε στο παιδί τα ρουχαλάκια του και τοποθετήστε το σε ένα ασφαλές μέρος (όπως το πάτωμα) μέχρι να καθαρίσετε την περιοχή που χρησιμοποιήσατε.\n8. Διπλώστε τη βρώμικη πάνα και τυλίξτε τη με τις κολλητικές ταινίες.\nΤοποθετήστε τη στο κάδο απορριμμάτων και πλύνετε καλά τα χέρια σας.\nΚάθε αρχή είναι δύσκολη και κάθε προσπάθεια στην αρχή φαίνεται “βουνό”.\nΩστόσο σε αυτού του είδους την εξάσκηση θα έχετε την καλύτερη παρέα!